Лаксипарин – Meducate.uz – Дорилар ҳақида маълумотлар ўзбек тилида\nHome Йўриқномалар Лаксипарин\nЛАКСИПАРИН 40, ЛАКСИПАРИН 60\nLAXIPARIN 40, LAXIPARIN 60\nПрепаратнинг савдо номи: Лаксипарин 40, Лаксипарин 60\nфаол модда: эноксапарин натрий (ҳайвон организмидан олинади) – 40 мг, 60 мг;\nёрдамчи моддалар: хлорид кислотаси – 0,002 мл, натрий гидроксиди – 2,0 мг, инъекция учун сув – 0,4 мл гача; 0,6 мл гача.\nТаърифи: тиниқ, жигарранг тусли эритма шиша шприцда.\nФармакотерапевтик гуруҳи: бевосита антикоагулянтлар.\nАТХ коди: B01AB05.\nХа анти-фактор ва анти-тромбин (анти-фактор) нингмаксимал самарасини намоён бўлиши Эноксапаринни тери остига инъекция қилинганидан сўнг 3 соатдан 5 соатгача бўлган вақт оралиғида пайдо бўлади. Клиник тест синовлари натижаси бўйича препаратнинг 20 мг ва 40 мг дозалари тери остига юборилгандан кейин Ха анти-факторининг ўртача чўққи концентрацияси мувофиқ равишда 0,16 ХБ/мл (1,58 пг/мл) ни ва 0,38 ХБ/мл (3,8 пг/мл) ни ташкил қилган. Ностабил стенокардияси бўлган пациентларда турғун ҳолатида тери остига 1 мг/кг дан ҳар 12 соатда 14 кун давомида юборилганда Ха анти-факторнинг ўртача қиймати (n=46) 1,1 ХБ/мл ни ташкил қилган. Соғлом кўнгиллиларда препаратни 1,5 мг/кг дозада тери остига қабул қилингандан кейин Ха анти-факторнинг таъсири асосида баҳоланадиган эноксапариннинг ўртача мутлоқ биокираолишлиги тахминан 100% ни ташкил қилади.\nСоғлом кўнгиллиларга кунига 40 мг ва кунига 1,5 мг/кг тартибида тери остига такрор юборилганида, битта дозани юборилганидан кейинги концентрацияга нисбатан, концентрациянинг ўртача кўрсаткичи тахминан 15% га юқори бўлган барқарор ҳолатга (CSS ) 2-чи куни эришилган. Эноксапариннинг таъсир даражасининг барқарор ҳолатига битта дозадан кейин эришиш мумкин. Тери остига 1 мг/кг дан кунига икки марталик тартибда такрор инъекция қилингандан кейин CSS га 3-4 кундан кейин эришилади, бунда фармакокинетик эгри чизиқ остидаги майдон ўртача бир марта юборилгандагига қараганда 65% га юқори бўлган ва максимал концентрациялар (Сmax) нинг ўртача қиймати мувофиқ равишда 1,2 ХБ/мл ва 0,52 ХБ/мл ни ташкил қилган. Эноксапарин натрийнинг фармакокинетикасига асосланиб таъкидлаш лозимки, барқарор ҳолатнинг бундай фарқи кутилган ҳолат ҳисобланади ва терпевтик диапозон чегарасида бўлади.\nТромбоэмболияни (қон томирларни қон қуйқаси билан беркилиб қолиши), айниқса ортопедик (таянч-ҳаракат аппарати касалликларини жарроҳлик йўли билан даволашда) ва умумий жарроҳликда профилактикаси.\nЎткир терапевтик касалликлар, шу жумладан ўткир юрак етишмовчилиги ва декомпенсация босқичидаги сурункали юрак етишмовчилиги, ўткир нафас етишмовчилиги оқибатида ётоқ ҳолатдаги беморларда, шунингдек оғир ўткир инфекциялар ва ўткир ревматик касалликларда веналарда тромбларни ҳосил бўлишини хавфи омилларидан бири билан бирга кечувчи веноз тромбозлар ва эмболияни профилактикаси.\nЎпка артериясининг тромбоэмболияси билан ёки ўпка артериясининг тромбоэмболиясисиз кечувчи чуқур веналар тромбозини даволаш.\nГемодиализ (одатда сеанс давомийлиги кўпи билан 4 соатдан кўп бўлган диализ) вақтида экстракорпорал қон айланиши тизимида тромб ҳосил бўлишини профилактикаси.\nНостабил стенокардияни ва Q тишчасисиз миокард инфарктини ацетилсалицил кислотаси билан бирга даволаш.\nДорилар билан даволанадиган ёки кейинчалик тери орқали коронар қон томирида жарроҳлик аралашуви ўтказиладиган пациентларда ST сегментини кўтарилиши билан кечувчи ўткир миокард инфарктини даволаш.\nПрепаратни пациентга ётган ҳолатда, фақат бел соҳасида қорин деворининг олдинги- ёки орқа латерал соҳасига (ён соҳаларига) тери остига юборилади. Инъекцияни қилишда шприц игнасини вертикал тарзда, терини катта ва кўрсаткич бармоқлар орасида ушлаб турган ҳолда, терига узунасига бутун инъекция қилиш жараёнида юборилади. Тери бурмасини фақат инъекция қилиб бўлингандан кейин қўйиб юборилади. Препарат юборилгандан кейин инъекция қилинган жойни уқалаш керак эмас.\nПрепаратни мушак ичига юбориш мумкин эмас!\nТромбоэмболияни ривожланишининг мўътадил хавфи бўлган беморларга (умумий жарроҳлик операцияларида) препаратни кунига 20 мг дан тери остига буюрилади. Агар тромбоэмболияни ривожланиш хавфи юқори бўлса (ортопедик операциялар), тери остига юбориладиган дозани 40 мг гача оширилади. Биринчи инъекция жарроҳлик операциясидан 2 соат олдин ва ортопедик операциядан 12 соат олдин ўтказилади. Даволаш давомийлиги ўртача 7-10 кунни ташкил қилади.\nЎткир терапевтик касалликлар, шу жумладан ўткир юрак етишмовчилиги ва декомпенсация босқичидаги сурункали юрак етишмовчилиги, ўткир нафас етишмовчилиги оқибатида ётоқ ҳолатдаги беморларда, шунингдек оғир ўткир инфекциялар ва ўткир ревматик касалликларда веналарда тромбларни ҳосил бўлишини хавфи омилларидан бири билан бирга кечувчи веноз тромбозлар ва эмболияни профилактикаси учун препаратни тавсия қилинадиган дозаси 6-14 кун давомида тери остига суткада бир марта 40 мг ни ташкил қилади.\nЎпка артериясининг тромбоэмболияси билан ёки ўпка артериясининг тромбоэмболиясисиз кечувчи чуқур веналар тромбозини даволашда препаратни тери остига 1 кг тана вазнига 1,5 мг дан суткада бир марта ёки 1 кг тана вазнига 1 мг дозада суткада икки марта юборилади. Асоратланган тромбоэмболик бузилишлари бўлган беморларда препаратни 1 мг/кг дозада кунига икки марта қабул қилиш тавсия қилинади. Даволаш давомийлиги ўртача 10 кунни ташкил қилади.\nГемодиализ вақтида экстракорпорал қон айланиши тизимида гиперкоагуляцияни (одатда давомли 4 соатдан кўп бўлмаган сеансда) профилактикаси учун муолажани бошида артерияга препаратни 1 кг тана вазнига 1 мг ҳисобидан юборилади. Одатда бу 4 соатлик муолажани ўтказиш учун етарлидир.\nНостабил стенокардияни ва Q тишчасисиз миокард инфарктини даволашда ацетилсалицил кислотасини 100-325 мг дан суткада бир марта дозада бир вақтда, препаратни тана вазнига 1 мг ҳисобидан ҳар 12 соатда тери остига юборилади. Даволаш давомийлиги ўртача 2-8 кунни (беморнинг клиник ҳолати турғунлашгунига қадар) ташкил қилади.\nST сегментини кўтарилиши билан кечувчи ўткир миокард инфарктини даволашни препаратни 30 мг дозада вена ичига болюсли юборишдан бошланади ва ундан кейин дарҳол (15 минут атрофида) препаратни ҳар 12 соатда тана вазнига 1 мг/кг доза да тери остига юборишни ўтказилади. Кейин хамма кейинги дозаларни тери остига ҳар 12 соатда кг тана вазнига 1 мг/кг ҳисобидан юборилади. Даволаш давомийлиги ўртача 8 кунни ташкил қилади. Тери орқали коронар қон томирларида жарроҳлик аралашувлари ўтказиладиган пациентларда, агар охирги тери остига инъекция қилиш билан даволаш, коронар артериянинг торайиш жойига қўйилган баллонли катетерни шишиб чиққанидан кейин 8 соатдан кам вақтда ўтказилган бўлса, эноксапарин натрийни қўшимча юбориш талаб қилинмайди.\nДаволаниш вақтида қонда тромбоцитлар сонини назорат қилиш зарур. Дозани ошириб юборилганида антагонист сифатида (қарама-қарши таъсирга эга бўлган восита) протамин сульфати қўллананади (вена ичига, секин). 1 мг протамин 1 мг эноксапирин натрий чақирадиган анти-Па фаолликни нейтраллаштиради.\nТавсия қилинган дозаларга амал қилинганда геморрагик кўринишлар (қон кетиши) жуда кам учрайди. Тромбоцитопения хавфи (қонда тромбоцитлар сонини камайиши) истисно қилинмайди. Инъекция қилиш жойида, айниқса юбориш техникаси бузилганида, маҳаллий майда қон қуйилишлари бўлиши мумкин.\nПрепаратга юқори сезувчанлик, тромбоцитопения, қон ивиши тизимида бузилишлар, меъда ёки ўн икки бармоқ ичакнинг яра касаллиги, мияда қон айланишини бузилиши, ҳомиладорликда қўллаш мумкин эмас.\nПрепаратни жигар фаолиятини яққол бузилишлари бўлган, гипертония билан оғриган (артериал босимини барқарор ошиши бўлган) шахсларга, шунингдек эпидурал анестезияни бир вақтда ўтказишда эҳтиёткорлик билан буюрилади.\nПрепаратни К витаминининг антагонистлари, антитромботик хусусиятларга эга воситалар (қон қуйқасини ҳосил бўлишига тўсқинлик қилувчи воситалар), ацетилсалицил кислотаси ва бошқа ностероид яллиғланишга қарши препаратлар билан бир вақтда қабул қилиш тавсия қилинмайди.\nПрепаратни бошқа дори воситалари билан аралаштириш мумкин эмас! Эноксапарин натрий ва бошқа қуйимолекуляр гепаринларни навбатма-навбат қўллаш мумкин эмас, чунки улар бир-биридан ишлаб чиқариш усули, молекуляр оғирлиги, специфик анти-Ха фаоллиги, ўлчов бирлиги ва дозаси билан фарқ қилади. Ва бунинг натижаси ўлароқ, препаратларнинг фармакокинетикаси ва биологик фаоллиги ҳар хилдир (анти-Ха фаоллик, тромбоцитлар билан ўзаро таъсири ҳар хил). Тизимли таъсирга эга салицилатлар, ацетилсалицил кислотаси, ностероид яллиғланишга қарши воситалар (шу жумладан кеторолак), молекуляр массаси 40 кДа бўлган декстран, тиклопидин ва клопидогрел, тизимли глюкокортикостероидлар, бошқа антитромбоцитар препаратлар (шу жумладан IIb/IIIa гликопротеин антагонистлари) билан қўлланганда – қон кетишини ривожланишини ошиши мумкин.\nҚуйи молекуляр гепаринлар ўзаро алмаштириб бўладиган воситалар деб ҳисобланмайди, чунки улар бир-биридан ишлаб чиқариш усули, молекуляр оғирлиги, специфик анти-Ха фаоллиги, ўлчов бирлиги ва дозалаш тартиби билан фарқ қилади, улар унинг фармакокинетикаси ва биологик фаоллигидаги фарқи (антитромбин фаоллик, ва тромбоцитлар билан ўзаро таъсири) билан боғлиқ. Шунинг учун қуйи молекуляр гепаринлар синфига тааллуқли ҳар бир препаратни қўллаш бўйича йўриқномасига қаътий риоя қилиш талаб қилинади.\nҲомиладорлик вақтида она учун бўлган потенциал фойда, ҳомила учун бўладиган потенциал хавфдан устун бўлган ҳоллардан ташқари ҳолларда қўллаш мумкин эмас. Юракнинг сунъий клапанлари бўлган ҳомиладор аёлларда қўллаш тавсия қилинмайди. Эноксапарин натрийни лактация даврида қўллаш зарурати туғилганда, эмизишни тўхтатиш лозим.\nТранспорт воситаларини бошқариш ва бошқа потенциал хавфли фаолият турлари билан шуғулланиш қобилиятига таъсири\nПрепарат транспорт воситалари ва механизмларни бошқариш қобилиятига таъсир кўрсатмайди.\nПрепаратни вена ичига, экстракорпорал ёки тери остига қўлланганда тасодифан унинг дозасини ошириб юборилиши геморрагик асоратларга олиб келиши мумкин. Препаратни ичга хатто катта дозаларда қабул қилинганда ҳам унинг сўрилиш эҳтимоли кам. Антикоагулянт самараларни, асосан протамин сульфатни вена ичига секин юбориш йўли билан нейтраллаш мумкин, унинг дозаси препаратнинг юбориган дозасига боғлиқ. Агар эноксапарин натрийни протаминни юборишдан 8 соат олдин юборилган бўлса, 1 мг протамин сульфати Эноксапариннинг антикоагулянт самарасини нейтраллайди. Протамин тузларини қўллаш тўғрисидаги маълумотларга қаранг, 0,5 мг протамин 1 мг Эноксапариннинг антикоагулянт самарасини нейтраллайди, агар охиргини юборилган вақтдан 8 соатдан ортиқ вақт ўтган бўлса ёки протаминнинг иккинчи дозасини юбориш зарурати бўлса. Агар эноксапарин натрий юборилганидан кейин 12 соат ва ундан ортиқ вақт ўтган бўлса, протаминни юбориш талаб қилинмайди. Бироқ, хатто протамин сульфатнинг катта дозаларини юборилганида ҳам, Эноксапариннинг анти-Ха фаоллиги тўлиқ нейтралланмайди (максимал 60% гача).\n40 мг/0,4 мл ёки 60 мг/0,6 мл инъекция учун эритма (тўлдирилган шприцлар).\nСалқин ва қуруқ жойда, 20°C дан 25°C гача бўлган ҳароратда сақлансин.


Муҳожир юки йўлда қолди, юзлаб ҳайдовчи Мирзиёевдан қарорини бекор қилишни сўрамоқда (тўплам)\n- Муҳожир юки йўлда қолди, юзлаб ҳайдовчи Мирзиёевдан қарорини бекор қилишни сўрамоқда. Қорақалпоғистондаги чегарада Россиядан муҳожирлар юкини олиб келаётган юзлаб машина Ўзбекистонга киролмаяпти. Ҳайдовчиларга кўра, бунга 1 январдан амалга кўчган президент қарори сабабдир - 1та енгил машина ёки кичик фургондаги юкка 3-4 миллион сўм бож сўралган бўлса, ҳозир 80 миллион сўм сўралмоқда. (видео)\n- "Деҳқонлар ерда ўтириб савдо қилаëтган бозордан ҳеч ким хабар олмаяпти". Самарқанд вилояти Каттақўрғон шаҳри турғунининг ëзишича¸ шаҳар деҳқон бозорида деҳқонлар ерда ўтириб мусорлар ичида савдо қилишга мажбур бўлмоқда. Бозорда санитария қоидаларига умуман амал қилинмайди. Бозордан тушаëтган миллиардлаб пул кимнинг чўнтагига кетяпти¸ дейди турғун. (видео)\n- Қирғизистон 2020 йилда саёҳат қилиш учун энг жозибали мамлакатлар рўйхатига киритилди. (фотогалерея)\n- Эронда Украина учоғи қулади, 176 киши ҳалок бўлди. Теҳрон аэропорти яқинида қулаган Украинага қарашли Boeing 737-800 учоғи ичидаги 176 нафар йўловчи ва экипаж аъзосининг ҳаммаси нобуд бўлган. Бу ҳақда Reuters агентлиги Эрондаги давлат оммавий ахборот воситалари маълумотига таянган ҳолда хабар қилди. (видео)\n- Қирғизистоннинг Қозоғистон билан чегарасида юздан ортиқ юк машиналари тўпланиб қолди. (видео)\n- Бадиий ижодкорлар уюшмасидан қувилган рассомлар асарлари. (фотогалерея)\n- Қумтор кони қандай ўзгариб борган: сунъий йўлдош томонидан олинган суратлар. (фотогалерея)\n- Сурхондарё касалхонасида чироқ йўқлиги сабабли беморларнинг қариндошлари ўпкани қўл кучи билан вентиляция қилмоқда. (видео)\n- Пастдарғомлик тадбиркорлар газсиз қолди. Самарқанд вилояти Пастдарғом туманида тадбиркорлик билан шуғулланувчи бир гуруҳ тадбиркорлар вилоят газ бошқармасига газ берилмаëтганидан шикоят қилиб келишди. Уларга кўра¸ газ берилмаëтгани учун тадбиркорлар банкротга учраши мумкин. (видео)\n- Бозордаги нарх-наво ва байрам дастурхони. (видео)\n- Ўзбекистоннинг янги қиёфаси. Унда Ислом Каримов учун жой борми? (видео)


Домрид narxi - Toshkent va butun O'zbekiston bo'yicha\nДомрид ТАБЛЕТКА 10мг №30\n10 та таблеткадан 1 та билистерда; 1 ёки 3 та блистер билан бирга тиббиётда қўлланилишига доир йўриқнома билан картон ўрамда.\nКатталар ва 12 ёшдан катта ёшдаги ва энг камида 35 кг тана вазнига эга болалар: суткасига 3 марта 1 тадан таблетка (10 мг).\nМаксимал суткалик доза – 3 таблетка (суткасига 30 мг).\nДомрид® дори воситасини овқатланишдан олдин қабул қилиш тавсия этилади. Агар дори воситаси овқатланишдан сўнг қабул қилинса, унинг сингиши бироз кечикади. Даволаш давомийлиги 1 ҳафтадан оширилмаслиги керак.\nДори воситаси 12 ёшдан катта ёшдаги ва энг камида 35 кг тана вазнига эга болаларни даволаш учун қўлланилади.


12:44 / 13.10.2019 | UMAR | 1459\nАссалому алайкум! Мен савдо сотиқ билан шуғуланаман. Килентга 180минглик наборни 10минг тушириб айтдим. 170 минг берсангиз бўлади деб айтдим. У харидор 175 бераман беринг деб айтди. Адашиб айтдми билмадим, ман рози бўлиб 175 мингини олдим. Шу 5 минг ҳалолми?\n– Ва алайкум ассалом! Аллоҳ таоло Ўз бандаларини фаришталар ҳамда инсонлар ўртасида азиз бўлишини хоҳлайди. Баъзи вақтларда уни суюкли бўлишига сабаб бўладиган ҳолатларга рўбарў қилиб қўяди. Инсон ўша ўринларда Аллоҳ рози бўладиган ишларни қилиб қолса бандаларининг қалбига Унинг муҳаббатини солиб, ишига барака бериб қўяди. Масалан сизни ҳолатингизда ўша беш мингни олиш ўрнига “мен 170 дедим, манга ўшаниси етади” дея олганингизда Аллоҳ уни қалбига уни муҳаббатини солиб қўяр эди, 5000ни ҳам баракасини бериб қўяр эди. Кейинги сафар келса тўғри сизни олдингизга келадиган бўлади. Шу ишда бардавом бўлиб турсангиз баракани йиғиштиришга ҳам улгуролмаган бўлар эдингиз. Исмлари Муҳаммад ибн Исмоил бўлган имом Бухорий раҳматуллоҳи алайҳ бир бор уй сотмоқчи бўлганларида харидор келиб беш минг дирҳам бермоқчи бўлишини айтган. Имом Бухорий ўйлаб кўришлари учун муҳлат олганлар. Кечга яқин ўша уйга ўн минг дирҳам беришини айтиб бир киши келган. У зот беш минг дирҳам бермоқчи бўлган кишига қалбида рози бўлганлигини айтиб ўн минга сотолмаслигини айтганлар. У зот, қалбида ўшанга рози бўлганлигини, худди у билан келишган даражага кўтариб ўн минга сотмаганлар. Улуғ инсонларнинг улуғлиги бекордан бекорга бўлмайди. Шу каби ишлари билан бўлади. Бир бор кемада кетаётсалар ҳамроҳ бўлган кишиси Бухорийнинг ҳамёнида минг тилла борлигини сезиб қолиб кема бошлиғига “шу шу сифатдаги ҳамёнда минг тилламни йўқотиб қўйдим” деб даъво қилади. Кема бошлиғи йўловчиларнинг ҳар бирини титкилаб минг тиллони тополмайди. Даъво қилган киши имом Бухорий олдиларига келиб “Минг тиллони нима қилдингиз” деб сўрайди. “Ёлғондан бўлса ҳам тарихда имом Бухорий кимнидир минг тиллосини олган экан” деган гап қолмаслиги учун минг тиллони денгизга ташлаб юбордим деганлар.\nСизга ҳам рози бўлиб берган бўлса ҳалол бўлади. Аммо адашиб берганини билиб туриб олган бўлсангиз ҳалол бўлмайди. Валлоҳу аълам!\nИшхона мулкини тартибсиз ишлатиш\nЙўқолган ёки зарарланган китоблар учун жарима


ОНА ТИЛИНИ ҲИМОЯ ҚИЛИШ – ВАТАННИ ҲИМОЯ ҚИЛИШ\n«Ҳар биримиз давлат тилига бўлган эътиборни мустақилликка бўлган\nэътибор деб, давлат тилига эҳтиром ва садоқатни она ватанга\nэҳтиром ва садоқат деб билишимиз, шундай қарашни\nҳаётимиз қоидасига айлантиришимиз керак. Бу олижаноб ҳаракатни\nбарчамиз ўзимиздан, ўз оиламиз ва жамоамиздан бошлашимиз,\nона тилимизга, урф-одат ва қадриятларимизга ҳурмат,\nВатанга меҳримизни амалий фаолиятда намоён этишимиз керак».\n(Ўзбек тилига давлат тили мақоми берилганининг ўттиз йиллигига бағишланган тантанали маросимдаги тарихий нутқдан)\nТил шахс ва жамият салоҳияти ҳамда маданияти савиясининг ўзига хос белгисидир. Бундан 30 йил муқаддам ўзбек тилига давлат тили мақомининг берилиши чиндан ҳам улуғ ва тарихий воқеа бўлган эди. Маърифатпарвар адиб Абдулла Авлонийнинг “Ҳар бир миллатнинг дунёда борлиғини кўрсатадурган ойинаи ҳаёти тил ва адабиётидур. Миллий тилни йўқотмак – миллатнинг руҳини йўқотмакдур” деган ҳикматли сўзлари юртнинг истиқболи тилда эканлигини чиройли исботлайди. Дарҳақиқат, тилидан айрилган халқнинг маънавий Ватани бўлмаслиги муқаррар. Миллатнинг юзи, юртнинг истиқболи тилда, унга бўлган ҳурматда ўз аксини топади.\nТўғри, ўзбек тили қонун йўли билан ҳимоя қилинадиган муқаддас давлат рамзига айланди. Она тилимиз чиндан ҳам расмий тил бўлди, жонли жараён сифатида қаддини тиклай олиши учун, ривожланиши учун ҳукуматимиз томонидан қатор чора-тадбирлар ишлаб чиқилди. Ўзбекистон Республикаси Президентининг 2016 йил 13 майдаги ПФ-4997-сон «Алишер Навоий номидаги Тошкент давлат ўзбек тили ва адабиёти университетини ташкил этиш тўғрисида»ги Фармони, Ўзбек тилига давлат тили мақоми берилганининг 30 йиллигини нишонлаш борасида 2019 йил 4 октябрдаги Қарори, 2019 йил 21 октябрдаги «Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида»ги Фармони ва 2020-2030 йилларда ўзбек тилини ривожлантириш ҳамда тил сиёсатини такомиллаштириш концепциясида белгиланган вазифалар давлат тилининг ривожланишига кенг йўл очиб берди.\nБугун ўзбек тилининг бор бўй-бастини, бойлигини кўрсатиш ва келажак авлоднинг ундан тўла баҳраманд бўлиши учун изоҳли ва имло луғатлари, умумий ўрта таълим ўқувчилари учун алоҳида турли номларда луғатларнинг яратилиши тилимизга бўлган эҳтиромнинг ёрқин намунаси саналади.\nЎзбекистон Республикаси Президенти ўзбек тилига давлат тили мақоми берилганининг ўттиз йиллигига бағишланган тантанали маросимдаги нутқида «Глобаллашув шароитида миллий тилимизнинг софлигини сақлаш, унинг луғат бойлигини ошириш, турли соҳаларда замонавий атамаларнинг ўзбекча муқобилини яратиш, уларнинг бир хил қўлланишини таъминлаш долзарб вазифа бўлиб турибди. Яна бир муҳим вазифа фундаментал тадқиқотлар, саноат, банк-молия тизими, юриспруденция, дипломатия, тиббиёт ва бошқа тармоқларда давлат тилини тўлақонли қўллаш билан боғлиқ» деб таъкидлаб ўтган эди.\nШундай муҳим ва хайрли ишларга қўл урилаётган бир пайтда она тилимиз камолига ғов бўлаётган, унинг файзли ва мусаффо муҳитини бузишга қаратилган иллатларнинг мавжудлиги кишини хавотирга солади. 2020 йил апрель ойида Адлия вазирлиги томонидан давлат тилида иш юритишни тўла таъминлаш мақсадида мансабдор шахсларга жавобгарлик белгилашни назарда тутувчи қонун лойиҳаси ишлаб чиқилганлигидан барча хабардор. Ўзбекистон Республикасининг Маъмурий жавобгарлик тўғрисидаги кодексининг 42-моддаси “Давлат органлари ва ташкилотларида иш юритишда давлат тили ҳақидаги қонун талабларига риоя этмаслик, мансабдор шахсларга базавий маош миқдорининг икки бараваридан беш бараваригача миқдорда жарима солишга сабаб бўлади” жумласи билан тўлдирилди. Мазкур лойиҳа ўзбек тили тақдирига бефарқ бўлмаган зиёлилар ва жамоатчилик томонидан якдиллик билан қарши олинди. Шунингдек, ижтимоий тармоқларда “Давлат тили ҳақида”ги қонуннинг айрим моддаларига тўлдиришлар киритиш борасида ҳам мулоҳазалар билдирилди.\nРоссия ТИВ расмийси Мария Захарованинг Ўзбекистонда бу қонун лойиҳаси тарафдорлари озчиликни ташкил этиши, рус тилининг расмий мулоқотда сақланиб қолиши кўп сонли Ўзбекистон фуқаролари манфаатларига мос келиши хусусида билдирган фикрлари кишини ўйлантириб қўяди. Халқимизда момоларимиз бундай ҳаракатни “Тегмаганга тегиш, тинч ўтирганни уйини бузиш, икки дўстни ўртасига қора ботир бўлиш, кўролмайдиган қўшнининг иши” деган иборалар билан таърифлаганлар. Дунё пандемиядан ларзага келиб турган бир таҳликали вақтда ҳамма иши қолиб Мария хоним Захаровага ўзбек тилининг мавқеи қизиқ бўлиб қолганига кулишни ҳам, йиғлашни ҳам, хафа бўлишни ҳам билмайсиз. Чамамда, ўзбек тилининг мақеини яна ҳам мустаҳкамланишини кўриб, нега рус тили Россияда шундай эъзозланмаяпти деган ҳаёли уни хавотирга соляпти ёки “Мантиқ” фанидан ёмон баҳо олганлиги энди ўз таъсири кўрсатяпти десак муболаға бўлмайди. Мария Захарова ижтимоий тармоқдаги нари борса элликка яқин фикр билдирувчи билан ўзбек халқининг сон саноғини “ҳисоблаб чиққани” таажжубга сабаб бўлади. Ундан ташқари, Россия ташқи алоқалар уйи аъёнлари ўз ходимининг бебошлиги бўйича ҳам жим ўтириши ўзбошимчаликнинг оқибати нималарга олиб келиши мумкинлигига бефарқ эканлигини кўрсатмоқда.\nЛекин бундай тасаввурнинг пайдо бўлишига нималар сабаб бўлди? Ўзбекистонда давлат тили ўзбек тили ҳисобланади ва давлат органлари ишининг давлат тилида юритилиши қонун талаби эканлигидан ҳаммага аён. “Давлат тили ҳақида”ги Қонуннинг 10-моддасида “Корхоналар, муассасалар, ташкилотлар ва жамоат бирлашмаларида иш юритиш, ҳисоб-китоб, статистика ва молия ҳужжатлари давлат тилида юритилади, ишловчиларнинг кўпчилиги ўзбек тилини билмайдиган жамоаларда давлат тили билан бир қаторда, бошқа тилларда ҳам амалга оширилиши мумкин” деб белгилаб қўйилганлиги рус тилининг ўзбек тили билан муқобил алоқа тили сифатида қўлланилишига йўл очиб берган бўлса ажаб эмас. Қолаверса, қонунда келтирилган “Ўзбек тилини билмайдиган жамоаларда давлат тили билан бир қаторда, бошқа тилларда ҳам амалга оширилиши мумкин” жумласи ўзбек миллатига мансуб русийзабон ватандошларимизга қўл келган.\nҚадимдан сайқалланиб келган, аждодлардан мерос бўлиб қолаётган бебаҳо бойликнинг ворислари сифатида она тилимизни қай даражада авайладик, асрадик, қўриқладик? Афсуски, бунга ҳамиша ҳам ижобий жавоб қайтара олмаймиз. Авайлаганимизда, унинг софлигини сақлаганимизда, ҳақиқий ворислари бўлганимизда ижтимоий тармоқларда бугунгидай асоссиз маломат тошлари отилмаган бўларди. Қонуннинг айрим талабларини тўлақонли бажарганимизда бундай дашномларга дуч келмас эдик.\nБизнингча, “рус тили расмий мулоқотда сақланиб қолмоқда” деб айтилган фикрлар ўзбек тили мавқеини, нуфузини камситишдан бошқа нарса эмас. Зеро, ўтмиши минг йилларга тенг ўзбек тилини ижодкорлар, тилшунослар, қалам аҳли асрлар давомида шарафлаб келишган. Сўз мулкининг султони Алишер Навоий ўз даврида қарийб “ўлик” тиллар сафидан жой олган эски туркий тилга “жон” ато этди. XX аср бошларида маърифатпарвар зиёлилар Абдурауф Фитрат, Абдулла Авлоний, Маҳмудхўжа Беҳбудийлар ўзбек тилини такомиллаштириш мақсадида дарсликлар, мақолалар ёзишди, ўша даврда ижтимоий буюртма бўлган халқ саводхонлигини кўтариш мақсадида таҳсинга сазовор фаолият олиб боришди.\nБугун ҳам бу жараён тўхтагани йўқ. Вазирлик ва идоралар раҳбарлари ҳамда ходимларининг “Давлат тилида иш юритиш асослари” бўйича малакасини ошириш ва қайта тайёрлаш тизими жорий этилди; республика тилшунос олимлари томонидан фундаментал фанлар, замонавий ахборот ва коммуникация технологиялари, саноат, банк-молия тизими, юриспруденция, дипломатия, тиббиёт, қишлоқ хўжалиги, ҳарбий ва шу каби соҳаларда ўзбек тилининг қўлланиш доирасини кенгайтиришга доир тавсия ва кўрсатмалар ишлаб чиқилди; замонавий дарсликлар, этимологик ва қиёсий луғатлар нашр этишга, атамаларнинг электрон луғати ва мобил иловаларини яратиш ишларига аҳамият қаратилмоқда; Алишер Навоий номидаги Тошкент давлат ўзбек тили ва адабиёти университети қошида «Ўзбекча ном яратиш” (нейминг) лабораторияси ташкил этилди.\nТилнинг ҳам ижодкори, ҳам истеъмолчиси бўлган халқ ўз лисонини асло беэътибор қолдирмаслиги лозим. Соф ўзбек тилида мулоқот қилиш миллат тилига бўлган ҳурмат нишонаси саналади. Тилнинг миллий жозибасини оширувчи қудрат қонун эмас, балки халқнинг ўзидир. Чунки муайян тилда ҳеч ким гапирмай қўйса, у ижтимоий муносабатлар жараёнига татбиқ этилмаса, ўз жозибасини йўқотади. Бир сўз билан айтганда, тил миллатнинг маънавий-руҳий бойлиги, мулки экан, уни эъзозлаш, юксалиши, софлиги, бойлиги йўлида курашиш, миллий қадрият даражасига кўтариш барчамизнинг олий бурчимиздир.\nЮртбошимизнинг "Бу ҳаётнинг кўп оғир синовларини ва яхши-ёмон кунларини бошидан кечирган халқимиз ҳаммасини тўғри тушуниб, масалага онгли ёндашмоқда. Миллати, тили ва динидан қатъий назар, ҳаммамиз якдилмиз ва, ишонамизки, бу қийинчиликлар, албатта, ўтиб кетади. Мен мард ва матонатли, меҳр-оқибатли халқимизнинг ақл-заковатига, унинг метин иродаси ва қатъиятига тўла ишонаман", деб билдирган ишончини оқлаб, айтилган шу фикрларга муносиб жавоб қайтаришимиз зарур. Ўзбек тилининг давлат тили сифатидаги нуфузи ва мавқеини янада ошириш ҳақида бош қотиришимиз, бу йўлда собитқадамлик билан амалий ишлар қилишимиз лозим.\n"Филология, психология, педагогика фанлари"\nбўйича илмий-техник кенгаши аъзоси,\nБухДУ Ўзбек тилшунослиги кафедраси профессори,


Россия Федерацияси армияси инсониятга қарши жиноятлар бўйича дунёда биринчи ўринни эгаллади\nРоссия армияси инсон ҳуқуқларини бузадиган жиноятлар бўйича дунёда биринчи ўринни эгаллади\n1 Aprel 14:30 Ўзбекистон янгиликлари\nЗЎРАВОНЛИК ИНСОН ҲУҚУҚЛАРИ РОССИЯ россия армияси ТАЛОНЧИЛИК тинч аҳоли УКРАИНА УРУШ\nРоссия қўшинларининг Украинага кенг кўламли бостириб кириши 34 кун олдин бошланган. Бу даврда Россия армияси ўзини инсон ҳуқуқларини бузувчи жиноий гуруҳ сифатида кўрсатишга муваффақ бўлди. Жиноий ҳаракатлар орасида – тинч аҳолини ўлдириш, зўрлаш, талончилик.\nРоссиялик ҳарбийлар томонидан содир этилган жиноятларнинг фақат кичик бир қисми Интернетга кирган. Нашр этилган маълумотларга кўра, Россия армияси жиноятлар, талончилик, талончилик ва зўрлаш бўйича дунёда биринчи ўринда туради, деб баҳслашиш мумкин.\nОммавий ахборот воситаларида рус аскарларининг тинч аҳолига қарши жиноятлари ҳақидаги ҳикоялар тобора кўпайиб бормоқда.\nЎзбекистон ЕОИИ билан ҳамкорлик қилишдан бош тортишнинг юмшоқ шаклини қидирмоқда, дейди экспертлар\nМаълум бўлишича, Киев яқинидаги Богдановка қишлоғида маст рус аскарлари ўз уйи ҳовлисида 33 ёшли украиналик аёлнинг турмуш ўртоғини отиб ўлдирган, сўнг қурол билан унга қарши кетма-кет бир неча соат зўравонлик қилган. Аёлнинг 4 ёшли ўғли шу вақт давомида қозонхонада яширинган. (жароҳатланган аёл билан батафсил интервю https://www.thetimes.co.uk/article/one-soldier-raped-me-then-the-other-as-my-son-cried-7xbqwzdqw).\nҲатто болалар ҳам Россия Федерацияси Қуролли Кучлари аскарларининг қуролларидан ҳалок бўлишади. 11 ёшли қиз ўқдан яраланган, ўқ жағидан ўтиб, тил илдизини шикастлаган. Ҳозирда бола Украина назорати остидаги ҳудуддаги касалхонада ва даволанмоқда.\n2022-йил 8-март куни Россия ҳарбийлари Киев вилоятининг Макаров қишлоғидан чиқиш жойида пенсионерлар ўтирган машинага қарата ўқ узди. Ёши 70 дан ошган иккала йўловчи ҳам воқеа жойида вафот этган. Машинада ногирон киши бошқараётгани ҳақида ёзув бор эди.\nВа бу рамкада, Харков вилояти, Изюмский тумани, Шевелевка ва Гусаровка қишлоқлари орасидаги йўл. 2022-йил 27-март куни рус босқинчилари икки катта ва 3 ёшли бола ҳалок бўлган машинага қарата ўқ узди.\nЯнги йил арафасида метро тунги соат 01-00 гача ишлайди\nУкраинанинг Мариуполь шаҳри қамалда. Россия ҳарбийлари шаҳарни ўраб олди ва «яшил йўлаклар» бўйлаб тинч аҳолини деярли ташқарига чиқармаяпти ва гуманитар ёрдам карвонларини шаҳарга киритмаяпти. Шаҳар атрофида: турар-жойларда, мактабларда, касалхоналарда ўққа тутилмоқда. Отишма натижасида туғруқхона ва драмма театри вайрон бўлган, ўша пайтда у ерда тинч аҳоли яширинган. Россия армиясининг ракета ва артиллерия зарбалари туфайли Мариуполда тинч аҳоли орасида шунчалик кўп қурбонлар бўлмоқдаки, одамлар ўликларни уйлар ҳовлисига кўмишга мажбур.\n2022-йил 29-март, сешанба куни Россиянинг қанотли ракетаси Николаевдаги 9 қаватли вилоят маъмурияти биносига келиб урилгани оқибатида камида 12 киши ҳалок бўлган ва 33 киши жароҳатланган эди. Қутқарувчилар портлаш жойида ишлашни, вайроналар остидан ярадорлар ва тирик қолганларни қидиришни давом эттирмоқда. Ҳужум бинода кўп одам бўлган иш вақтида содир бўлган.\nКиев яқинидаги Буча шаҳрида рус босқинчилари аста-секин чекинишни бошладилар ва дўконлар ва уйларни фаол равишда талон-тарож қила бошладилар.\nУкраина ҳудудидаги жанговар ҳаракатлар пайтида Россия армияси бир нечта диний зиёратгоҳларни вайрон қилди ёки шикастлади, улардан баъзилари Украинанинг қадимий меъморий ёдгорликлари ҳисобланади.\nПолшалик журналист ТИВ ходимини таъқибда айбламоқда\nХарковда "Азов" нинг яна бир жанговар бўлинмаси яратилди


Душанбе шаҳри раиси Рустами Эмомали биргаликда футболни ривожлантиришни таклиф қилди. Унга 7-рақамли футболка совға қилинди - Халқ сўзи\n14:17 04 Декабрь 2019 Жамият\nДушанбе шаҳри раиси Рустами Эмомали ташрифнинг иккинчи куни пойтахтимизнинг Учтепа туманида жойлашган “Манзарали боғдорчилик ва гулчилик” МЧЖга қарашли бўлган Иссиқхона мажмуаси билан танишди. Бу ҳақда шаҳар ҳокимлиги матбуот хизмати хабар берди. Маълумот ўрнида қайд этиш жоиз, 2018 йилда мазкур иссиқхонани модернизация қилиш мақсадида Туркия, Голландия ва Италия каби илғор давлатларининг иш тажрибаси ўрганилди. Иссиқхонани замонавий талаблар асосида қайта таъмирлаш ва жиҳозлаш учун 4 млн. АҚШ доллари миқдорида инвестиция киритилди.\nНатижада жорий йилда иссиқхонада 15 миллион дона гул кўчатлари етиштирилди 2020 йилда ушбу кўрсаткични 25 миллион дона гул кўчатларига етказиш режалаштирилган. Айни кунда эса мазкур иссиқхона мажмуасида етиштирилган энг сара навли гуллар Марказий Осиё давлатларига экспорт қилинмоқда. Жумладан, жорий йилда 500 мингдан зиёд гуллар Тожикистон Республикасига етказиб берилган ва бу ўсимликлар бугунги кунда Тожикистон пойтахти Душанбе шаҳрини безаб турибди. Делегация аъзолари иссиқхонани айланишар экан, амалдаги ҳамкорлик келгусида ҳам давом этишига умид билдиришди.\nСамимий дўстлик рамзи сифатида Душанбе шаҳри раиси Рустами Эмомалига Ўзбекистонда етиштирилган Япониянинг фикус банзай ўсимлигини ҳадя қилинди.\nШунингдек, меҳмонлар шаҳримиздаги Миллий стадионга ҳам боришди. Чилонзор тумани Бунёдкор шоҳ кўчасида жойлашган мазкур ўйингоҳ 50дан ортиқ секторларга эга ва 34 минг томошабинга мўлжалланган. Делегация аъзолари стадиондаги шароитларни кўздан кечириш давомида футболчилар ва томошабинлар учун яратилган қулайликлар билан танишишди. Стадиондаги “Футбол тарихи“ музейидаги экспонатлар ва ўзбекистонлик рефери Равшан Ирматов билан учрашувдан делегация аъзолари, айниқса, мамнун бўлдилар. Рустами Эмомали музейни томоша қилар экан “Пахтакор” жамоасида тўп сурган тожикистонлик фахрий футболчи Нуриддин Амриевнинг фотосуратларини ҳам кўздан кечирди. Ўзаро мулоқот давомида Рустами Эмомали Осиё давлатлари орасида футболни янада ривожлантириш, Марказий Осиё футбол жамоалари ўртасида мусобақалар ташкил этиш фикрини билдирди.\nМаълумот ўрнида қайд этиш жоиз, Рустами Эмомали 2019 йилнинг апрель ойидан буён Марказий Осиё Футбол ассоциациясининг Президенти ҳисобланади. Самимий руҳда ўтган суҳбат жараёнидан Душанбе шаҳри раисига 7- рақамли футболка ва Равшан Эрматовнинг дастхати туширилган сариқ ва қизил карточкалар совға қилинди.\nДушанбе шаҳри раиси Рустами Эмомали бошчилигидаги делегация аъзолари Самарқандга учиб кетдилар.


Сукцизол – medu.uz – Дорилар ҳақида маълумотлар ўзбек тилида\nHome Йўриқномалар Сукцизол\nПрепаратнинг савдо номи: Сукцизол\nТаъсир этувчи моддалар (ХПН): натрий хлорид, калий хлорид, кальций хлорид, магний хлорид, қаҳрабо кислотаси, натрия гидрокарбонати.\n100 мл эритма қуйидагиларни сақлайди:\nфаол моддалар: натрий хлорид – 0,62 г, кальций хлорид – 0,0082 г, калий хлорид – 0,03 г, магний хлорид – 0,01 г, қаҳрабо кислотаси – 0,2 г, натрий гидрокарбонати – 0,3 г;\nёрдамчи модда: инъекция учун сув 100 мл гача.\nТаърифи: тиниқ, рангсиз суюқлик.\nАТХ коди: В05ХА\nМажмуавий препарат бўлиб, унинг таъсири таркибидаги компонентларнинг хусусиятлари билан боғлиқ. Бу компонентлардан энг муҳими қаҳрабо кислотасидир.\nҚаҳрабо кислотаси Кребс циклининг ягона метаболити бўлиб, тўқималарда кислороднинг парциал босими пасайганда, НАД – га боғлиқ субстратларнинг оксидланиши тўхтаганида ҳам оксидланиш ҳусусиятига эга. Қаҳрабо кислотасининг фосфорланиш тезлиги НАД – га боғлиқ субстратларга нисбатан ахамиятли даражада юқори эканлигини эътиборга олиб, вақт бирлигида қаҳрабо кислотасининг ҳисобига АТФ кўпроқ синтезланади.\nПрепарат сув – туз алмашинувида бошқарувчи таъсир кўрсатади ва энергия алмашинувини фаоллаштиради, кислота – ишқор ҳолатини фақат қонда тўлик оксидланмаган махсулотларни пассив нейтраллаш, ҳужайралардаги метаболик жараёнларни меъёрлаштириш ҳисобига хам меъёрлаштиради. Турли қон йўқотишларда, шокларда, жисмоний зўриқишларда микроциркуляцияни яхшилайди. гемодинамик кўрсаткичларни ва юрак мушаклари фаолиятини тиклайди. Сийдик ҳайдовчи таъсир кўрсатади. Препаратнинг таъсири юборилгандан кейин 20-30 минутдан сўнг намоён бўлади.\nШошилинч ҳолатлар: қон кетишлари (операция вақтидаги гипотоник, операциядан кейинги, меъда-ичак, травматик) ва шоклар (травматик, термик, геморрагик, анафилактик, гиповолемик, септик), қон йўқотишларда (1000 мл гача) айланаётган қон ҳажмини тўлдириш, микроциркуляцияни яхшилаш, метаболик ацидозни коррекция қилиш ва ҳужайраларда метаболизмни тиклаш учун, шунингдек ўртача ва оғир даражали темир танқислиги анемиясида (мажмуавий даволаш таркибида) қўлланади.\nШошилинч ҳолатларда: қон кетишларда (операция вақтидаги гипотоник, меъда-ичак, операциядан кейинги, травматик), қон йўқотишларида (1000 мл гача) ва шокларда (травматик, термик, геморрагик, анафилактик, гиповолемик, септик): 200-400 мл дан суткада бир марта буюрилади.\nТаянч-ҳаракат аппаратини шикастланиши ва касалликлари юзасидан операциялардан олдин ва кейин: 400 мл дан суткада бир мартда буюрилади.\nОперациядан кейинги даврда ацидозни бартараф қилиш учун:200- 400 мл дан суткада бир марта буюрилади.\nТемир танқислиги анемиясида: асосий даволар фонида 200 мл дан суткада бир марта юборилади.\nПрепарат 1 ёшдан катта бўлган болаларда гипоксия ва захарланишга қарши восита сифатида келиб чиқиши турлича бўлган эндоген ва эксоген ўткир захарланишларда қўлланилиши тафсия этилади.\nДоза сезиларли ошириб юборилганида, камдан-кам ҳолларда алкалоз кўринишлари пайдо бўлиши мумкин.\nПрепаратни алкалозда (айниқса декомпенсацияланган), организмга катта миқдордаги суюқликни юбориш мумкин бўлмаган барча ҳолларда (бош мия ички босими билан кечувчи бош мия ёпиқ жароҳатида, юрак фаолиятини декомпенсацияси, ўпка шишида ва шунга ўхшашларда) ҳомиладорлик ва лактация даврида, шунингдек препаратга юқори сезувчанликда қўлланмайди.\nПрепаратни антибиотиклар, сувда эрувчи витаминлар ва глюкоза эритмаси билан бирга қўллаш мумкин. Сукцинасолни бошқа ишқорлантирувчи ва тузли эритмалар билан бирга қўллаш тақиқланади.\nПрепаратни қўллаш фонида (организмда аэроб жараёнларнинг фаоллашуви туфайли) қон ва сийдикда ишқорий реакцияни пайдо бўлиши мумкин.\nФлакон очилганидан кейин препаратни дархол ишлатиш керак. Очилган флакон сақланмасин. Аввал ишлатилган флакондаги препарат қайта кўлланилмасин.\nФақат шикастланмаган флакондаги тиниқ эритма ишлатилсин!\nСақлаш шароитига риоя қилмаслик ва нотоғри транспортировка қилиш натижасида флаконларда микроёриқлар пайдо бўлиши мумкин унинг натижасида эритманинг микроблар билан ифлосланиш хавфи ошади.\nФақат бир маротабалик қўллаш учун!\nПрепаратнинг дозасини ошириб юборилиши тўғрисида маълумотлар тақдим қилинмаган.\n100 мл, 200 мл ва 250 мл дан флаконларда инфузион эритма.\nҚуруқ, ёруғликдан ҳимояланган жойда, 25°С юқори бўлмаган ҳароратда сақлансин. Болалардан асранг!\n3 йил. Яроқлилик муддати ўтганидан сўнг қўлланилмасин.\nШифокор рецепти бўйича берилади.


Миср Сфинкси жумбоқлари » Ўзбекистон янгиликлари – Zamin.uz\nZAMIN.UZ / Дунё / 20 Ноябр 2015 года450\nМиср Сфинкси жумбоқлари\nСфинкс Хефрен эҳроми қурилиши чоғида барпо этилган, деб ҳисобланади. Бироқ Буюк эҳромлар қурилиши билан боғлиқ қадимий папирусларда у тилга олинмайди, деб ёзади «Интересно» нашри. Мисрга ташриф буюрган Геродот, Гекатий Милецкий, Страбон каби тарихчилар ҳам асарларида Сфинкс ҳақида ҳеч нарса ёзиб қолдирмаган. Ушбу сирга римлик табиатшунос Плинийнинг «Табиий тарих» китобида аниқлик киритилган. Маълум бўлишича, унинг даврида (милодий I аср) Сфинкс навбатдаги марта қумдан тозаланган. Ҳақиқатан ҳам Сфинкс ХХ асргача вақти-вақти билан қумдан тозалаб турилган. Қум чўлнинг ғарбий қисмидан учиб келиб, ҳайкални бошдан-оёқ қоплаб олган. Япониялик археологлар эса Сфинкс тошлари Хеопс эҳроми тошларидан анча қадимий эканини аниқлади. Бундан ташқари, ҳайкалда катта сув оқимлари туфайли пайдо бўлган эрозия аломатлари борлиги қайд этилди. Олимлар тахминига кўра, эрамиздан аввалги 8-мингйилликда ҳайкал сув тошқини остида қолган. Британиялик олимлар эса ушбу санани янада олдинроққа — эрамиздан аввалги 12-мингйилликка сурди. Таъкидлаш жоиз, Сфинкс узоқ йиллар давомида асосан инсоният томонидан берилган зарбаларга «чидаши»га тўғри келди. Дастлаб, мамлюк (Миср султонлари шахсий гвардиясининг жангчиси)лар, сўнг Наполеон аскарлари мерганлик бўйича машқларни ҳайкалга қарата ўқ отиш орқали бажарган. Миср ҳукмдорларидан бири ҳайкалнинг бурнини уриб туширишни буюрган, инглизлар эса Сфинкснинг тош соқолини узиб олиб, Британия музейига олиб кетган. Мутахассислар фикрича, қадимий ёдгорликни реставрация қилиш учун юз миллионлаб доллар маблағ керак. Ҳозирча Миср ҳукумати ҳайкални кучи етганича қайта тиклаяпти. Мисршуносларнинг кўпчилиги Сфинкснинг ташқи қиёфасида IV сулола фиръавни Хефрен акс эттирилган, деб ҳисоблайди. Шуниси қизиқки, Хефреннинг жасади топилмаган, шунинг учун Сфинкс ва фиръавнни қиёслашда ҳайкаллардан фойдаланилади. Манба: Daryo.uz


Последние публикации на сайте » Страница 31 » Zlixa Orazimbetovanin' jeke veb sayti\n22-04-2015, 06:02 1019 0\n22-04-2015, 05:52 794 0\n22-04-2015, 05:34 992 0\n20-04-2015, 06:08 737 0\n20-04-2015, 05:55 866 0\nОТА КЎРГАН ЎҚ ЙЎНАР…\n20-04-2015, 05:51 721 0\nКўнларнинг бирида автобусда бир воқеа юз берди. Кечқурин саот еттиларнинг чамаси, кўз кўнлари эмасми, атироб тундек қаранғу. Эртанги ҳисобатларни тайёрлаб кетай деб, ишхонамизда бироз ўшланиб қолибман. Чиқсам, бекатда бир - иккита ёшлар, автобус кўтаётган экан. Мен кўтган автобус келавермагач, бироз кўтишга тўғри келди. Наилож, ўтирғишларнинг бирига ингашдим. Шу пайт нарироқда турган қўшнимизнинг ўғлига кўзим тўшди. Сочлари ўсик, кийимлари ҳам алламбаъло.\n20-04-2015, 05:49 863 0\nШығыс дүньясында аты көпшиликке белгили Юсуп Ҳас Ҳәжиб өзиниң бир қосығында «Адамның ишки дүньясын оның сыртына – кийиниўине қарап билиўге болады» деген еди. Адамлар кийим кийиўди алғашқы дәўирлерден, яғный жасаў ушын турақ жай салыўды үйренген дәўирлеринен баслап ойлап тапқан деседи тарийхшы илимпазлар.\n18-04-2015, 22:14 734 0\n18-04-2015, 22:06 673 0\n16-04-2015, 21:14 839 0\nArqag'a 1 ... 27 28 29 30 31 32 33 34 35 ... 36 Keyinge


«Женоа» Элдор Шомуродов трансферини тасдиклади – Дарё уз Янгиликлар\nГлавная / Спорт / «Женоа» Элдор Шомуродов трансферини тасдиклади\n01.10.2020\tСпорт Comments Off on «Женоа» Элдор Шомуродов трансферини тасдиклади 15 Показы\n«Женоа» клуби спорт директори Даниэле Фажиано «Ростов» клуби хужумчиси Элдор Шомуродов трансферини тасдиклади.\n«Биз трансфер шартлари борасида келишувга эришдик. Шомуродов якин кунлар ичида Италияга етиб келиши керак. Умид киламанки, барчаси тез орада хал булади», – дея Фажианонинг сузларини келтирмокда Metaratings.\nАввалрок, «Ростов» клуби Элдор Шомуродовни 9 миллион евро эвазига Италия клубига куйиб юборишга рози булгани хакида хабар берилганди.\nМаълумот учун, Шомуродов 2017 йилдан буён ростовликлар сафида туп сурмокда. Футболчининг шартномаси 2024 йилга кадар белгиланган. Transfermarkt портали хужумчининг трансфер бахосини 6,5 миллион еврога бахолаган.\nЭлдор Шомуродов утган мавсумда Россия Премьер-лигасида 11та гол уриб, тупурарлар каторидан жой олганди. Жорий мавсумда у 9 уйинда битта гол муаллифига айланган. Шунингдек, Элдор Европа лигаси 3-саралаш боскичи доирасида утган хафта «Маккаби» (1:2) клуби дарвозасини ишгол этганди\nПред. Шумахернинг угли «Формула-1»да дебют килади\nСледующая Танзила Норбоева Тошкент вилояти бош инфекционистига кулланилган эхтиёт чорасига муносабат билдирди\n«Узбекистон хаво йуллари» Дубайга кушимча рейсларни жорий килади\nИссик кунларда руза тутишнинг хикматлари\nАКШда грипп окибатида 63 нафар бола оламдан утди\nКосмосдан келган хабар олимларни ташвишга солди


Шифокорлар ҳам йўқолиб қоляпти\n03 март 2021, Тошкент вақти: 20:10\nАндижон халқи бу ерда 13 май куни содир этилган хунрезликлар ҳақида ҳукумат нуқтаи назаридан ўзгача фикрларни бегоналарга гапиришдан чўчиб қолган бўлса-да, ундан кейинги воқеалар ҳақида чўчимасдан сўзлайдиганлар ҳам топилади.\nАммо улар ўз номларини айтмасликни илтимос қилади. “Озодлик” мухбири билан суҳбатлашган андижонлик дастлабки суҳбатдошнинг асли касби шифокор. Унинг айтишича, ҳозир андижонликлар дом-дараксиз йўқолган яқинларини суриштиришга ҳам қўрқади.\n“Андижонликлар орасида бугунги вазиятни турлича баҳоловчилар бор. Ўша кунги митингни кўрмаган, бу воқеаларга ҳеч қандай алоқаси бўлмаган, уйидан чиқмаганлар учун вазият тинчга ўхшайди. Аммо воқеаларга озгина гувоҳ бўлганларга тазйиқлар бўляпти”, - дейди шифокор.\nАндижоннинг Марҳамат туманилик бошқа кишининг сўзларига қараганда, ярадор бўлганлар, уларнинг ота-оналари ҳам терговга чақирилиб, воқеаларни тескари талқин қилишга мажбурланяпти. Аскарлар ўқидан яраланган бўлса, ўқни экстремистлар отганини айтиш уқтириляпти.\n“Ўқ текканларни даволаган баъзи шифокорлар ҳам йўқолиб қолгани ҳақида гаплар бор”, - дейди марҳаматлик киши.\nБу гапларни шифокор суҳбатдош ҳам тасдиқлади. Унинг айтишича, ярадорларга ота-онасидан хат, овқат олиб кириб берган шифокорлар исёнчилар билан алоқадорликда айбланган.\n“Вилоят шифохонасида бўлим мудири бўлиб ишлаган жарроҳ Илҳомжонга шундай айб қўйилган. Ҳозир бу воқеаларга алоқаси бўлмаганлар ҳам тазйиққа учраяпти. Ўзбекистон оммавий ахборот воситалари Андижон воқеаларини фақат ҳукумат нуқтаи назаридан шарҳлаяпти. Аммо минг силлиқлаган билан одамларнинг оғзига элак тутиб бўлмайди. Тазйиқ билан ҳамма нарсани ёпиб юбориб бўлмайди”, - дейди шифокор.


ЎзА - Работак қишлоғида 42 замонавий уй қурилиб, фойдаланишга топширилди\nРаботак қишлоғида 42 замонавий уй қурилиб, фойдаланишга топширилди\n18.08.2017 19:56 Чоп этиш версияси\nВатанимиз мустақиллигининг 26 йиллик байрами арафасида Бухоро вилояти Бухоро туманидаги Работак қишлоғида янгиланган лойиҳалар асосида барпо этилган замонавий уй-жойлар фойдаланишга топширилди.\nКейинги йилларда Работак қишлоғи кенгайиб, тобора замонавий қиёфа касб этмоқда. Энг улуғ, энг азиз байрамимиз арафасида бу ерда яна 42 замонавий уй қурилиб, фойдаланишга топширилди. Ҳовли тўйини нишонлайдиганлар орасида Президент совғаси сифатида уй калитини олган 6 нафар эҳтиёжманд оила вакиллари ва жисмоний имконияти чекланган фуқаро ҳам бор.\n– Бугунги сана ҳаётимдаги унутилмас кун бўлиб қолади, – дейди Орзугул Ҳабибова. – Уч хонали кичик ҳовлида 11 киши яшардик. Ўғлим ҳам, келиним ҳам ногирон. Мана, бугун ўғлимнинг қўлига уч хонали уйнинг калитини тутқазишди. Замонамдан айланай, уйнинг бошланғич бадали Президентимиз томонидан тўлаб берилди. Келиним Наргиза ҳам ишли бўлганидан жуда хурсанд. Унга “Ўзпахтасаноат” акциядорлик жамияти томонидан замонавий тикув машинаси берилиб, касаначи сифатида ишга қабул қилинди.\nТуман марказида яшовчи Матлуба Тўраеванинг ҳам қувончи чексиз.\n– Ҳаёт экан, турмушим бўлмагач, ота-онамнинг уйида яшадим, – дейди Матлуба. – Сўнг бир неча йил ижарама-ижара юришга мажбур бўлдим. Ўзимдан ўтганини ўзим биламан. Қизим улғайгани сари унга зарур шароит яратиб беролмаётганимдан эзилардим. Хайрият, у кунлар ортда қолди. Бошланғич бадалини тўлаганимдан сўнг менга икки хонали квартира берилди. Қаранг, ҳамма жиҳозлар бор. Бунақасини тушимда ҳам кўрмаганман. Бундай ғамхўрлик учун давлатимиздан беҳад миннатдорман.\nТадбирда ёш оилаларга Президентимиз совғаси сифатида ётоқхона мебели, ошхона жиҳозлари, музлатгич, телевизор, чангютгич, кир ювиш машинаси топширилди.\nШу куни Работакда ижтимоий кўмакка муҳтож 15 нафар фуқарога жорий йилда фойдаланишга топшириладиган уйларга эгалик қилиш ҳуқуқини берувчи ордер берилди.\nЯнгиланган намунавий лойиҳалар асосида вилоят қишлоқларида жорий йил охирига қадар яна 200 уй қурилиб, 20 таси эҳтиёжманд оилаларга ажратилишини таъкидлаш керак. Тадбирда ушбу фуқароларга Президент совғаси сифатида уйнинг бошланғич бадали тўлангани тўғрисида сертификатлар топширилди.\n“Ўзпахтасаноат” акциядорлик жамияти томонидан уй-жойга муҳтож ногирон ва меҳнатга лаёқати чекланган 35 фуқарога тикув машинаси берилиб, касаначилик шартномаси асосида ишга жойлаштирилди.\nБоқувчисини йўқотган ва кам таъминланган оилаларнинг 26 фарзандининг суннат тўйи ҳам ўтказиб берилди. Болажонларга ҳомийлар томонидан совға-саломлар топширилди.


ВИТРУМ® СУПЕРСТРЕСС – medu.uz – Дорилар ҳақида маълумотлар ўзбек тилида\nHome Йўриқномалар ВИТРУМ® СУПЕРСТРЕСС\nҚайд қилиш рақами:\nХалқаропатентланмаган номи ёки гуруҳлаш номи: Поливитаминлар+Минерал тузлар\nАльфа-токоферол ацетати (Е витамини) 30 ХБ1)\nАскорбин кислотаси (С витамини) 500 мг\nТиамин гидрохлориди (В1 витамини) 15 мг\nФолат кислотаси 400 мкг\nКальций пантотенати пантотен кислотасига қвйта хисоблаганда 20 мг\nТемир фумарати темирга қайта хисоблаганда 60 мг\n1). 30 мг альфа-токоферол ацетатга эквивалент.\nЁрдамчи моддалар: кальций сульфати – 322,67 мг, микрокристаллик целлюлоза – 50 мг, коллоид кремний диоксиди – 50 мг, натрий кроскармеллоза – 50 мг, стеарин кислотаси – 28 мг, магний стеарати – 13,3 мг.\nПарда қобиғи: гипромеллоза – 26 мг, қизил бўёвчиси (Е129) – 3,2 мг, сариқ қуёш ботиши бўёвчиси (Е110) – 3,2 мг, титан диоксиди – 1,3 мг, триацетин – 0,004 мг.\nТўқ-қизил ранли плёнка қобиқ билан қопланган капсуласимон таблеткалар.\nДори препаратининг фармакотерапевтик гуруҳи:\nполивитамин восита + минераллар\nАТХ коди: [А11АА01].\nФармакологик хусусиятлари препаратнинг таркибига кирувчи витаминлар ва темирнинг мажмуаси билан белгиланади.\nЕ витамини кучли табиий антиоксидант сифатида эркин радикал реакцияларнинг ривожланишини тормозлайди, хужайра ва субхужайра мембраналарни шикастловчи перекисларнинг ҳосил бўлишини олдини олади, бу организм учун, нерв ва мушак тизимининг нормал фаолияти учун муҳим аҳамиятга эга.\nС витамини коллаген, протеогликанлар ва тишлар, суякларнинг бошқа органик компонентлари, капиллярларнинг эндотелийсини синтезида иштирок қилади.\nВ1 витамини стресс шароитларида марказий, периферик нерв тизими, юрак-томир тизими ва эндокрин тизимининг фаолиятини нормаллаштиради.\nВ2 витамини метаболик таъсир кўрсатади, оксидланиш-қайтарилиш жараёнларини бошқаради, тўқима нафасида, карбонсувлар, оқсиллар ва ёғлар алмашинувида, кўзларнинг нормал кўриш фаолиятини тутиб туришда, гемоглобин ва эритропоэтиннинг синтезида иштирок қилади, нерв тизими, тери, шиллиқ пардаларнинг ишини яхшилайди.\nВ6 витамини марказий ва периферик нерв тизимининг нормал фаолияти учун зарур.\nВ12 витамини нуклеин кислоталарининг синтезида иштирок қилади, қон яратиш жараёнларига таъсир кўрсатади, нерв тизимининг фаолиятини нормаллаштиради.\nБиотин – алмашинув жараёнларида иштирок қилади, глюкоза, ёғ кислоталари, стероид бирикмалар ва аминокислоталарнинг синтезида муҳим роль ўйнайди.\nФолат кислотаси қон яратиш жараёнларида иштирок қилади, холестерин алмашинувига ижобий таъсир кўрсатади, эритропоэзни рағбатлантиради, аминокислоталар (шу жумладан, глицин, метионин) синтезида иштирок қилади.\nНикотинамид организмда оксидланиш – қайтарилиш жараёнларини бошқаради, ёғлар, протеинлар, аминокислоталар, пуринлар метаболизмида, тўқима нафасида, гликогенолизда иштирок қилади.\nПантотен кислотаси метаболик таъсир кўрсатади, коэнзим А нинг таркибига киради, ацетилланиш ва оксидланиш жараёнларида муҳим роль ўйнаб, карбонсув ва ёғларнинг алмашинувида, ацетилхолин ва стероид гормонларнинг синтезида иштирок қилади. Миокарднинг қисқарувчанлик фаолиятини энергетик жиҳатдан таъминланишини яхшилайди, регенерация жараёнларини тезлаштиради.\nТемир ичакда аста-секин ажралиб чиқади, организмда биокатализатор фаолиятини бажаради, шунингдек гемоглабин ва баъзи ферментларнинг таркибий қисми ҳисобланади, суяк кўмигида эритопоэзни рағбатлантиради.\nПрепаратнинг таркибига кирувчи витаминлар ва темир танқислигини олдини олиш учун восита сифатида тавсия қилинади:\n– ўтказилган касалликлар, жароҳатлар, операциялардан кейинги соғайиш даврида;\n– юқори руҳий ва жисмоний юкламалар даврида.\nПрепаратнинг компонентларидан ҳар қандайига юқори сезувчанлик, 12 ёшгача бўлган болалар.\nИчга. Катталар ва 12 ёшдан ошган болаларга кунига бир таблеткадан овқатдан сўнг. Препаратни қабул қилиш курси – 2-3 ой. Такрорий куслар шифокорнинг тавсияси бўйича.\nТавсия қилинган доза оширилмасин\nДозани ошириб юборилиш симптомлари: кўнгил айниш, ҳолсизлик, меъда-ичак бузилишлари.\nДори препаратини қўллашдаги мумкин бўлган ножўя таъсирлари:\nПрепаратнинг компонентларига аллергик реакциялар бўлиши, аҳлат тўқ рангга бўялиши (темир борлиги сабабли) мумкин.\nПрепарат таркибида темир сақлайди ва шунинг учун ичакда тетрациклинлар гуруҳи антибиотикларнинг сўрилишини кечиктиради. Аскорбин кислотаси (С витамини) сульфаниламид гуруҳи микробларга қарши дори воситаларнинг таъсирини ва ножўя самараларини кучайтиради. Алюминий, магний, кальций сақловчи антацид препаратлар, шунингдек холестирамин темирнинг сўрилишини камайтиради.\nДозани ошириб юборилишидан сақланиш учун ўхшаш поливитамин-минерал комплекслар билан бирга қўллаш тавсия қилинмайди.\nҲомиладорлик, эмизиш даврида аёлларга дори препаратини қўллашни мумкинлиги ва имконияти:\nҲомиладорлик ва эмизиш даврида буюриш тавсия қилинмайди.\n30 ёки 60 таблеткадан полиэтилен бураладиган қопқоқли ва фольгадан ҳимоя клапани бўлган полиэтилен флаконларда. Флаконга ёрлиқ ёпиштирилади, флакон полиэтилен плёнка билан тортилади ва қўллаш бўйича йўриқномаси билан бирга картон қутига жойланади.\nЯроқлилик муддати: 5 йил. Яроқлилик муддати ўтганидан сўнг ишлатилмасин.


Али розияллоҳу анҳу Расулуллоҳ соллаллоҳу алайҳи ва саллам билан кўп бирга бўлгани\nBy Исмоил Муҳаммад Яъқуб on 01/27/2017 АЛИ ТАРИХ ХУЛАФОИ РОШИДИНЛАР\nАли розияллоҳу анҳу саводсиз жоҳилий жамиятда ўқиш-ёзишни биладиган саноқли маккаликлардан бири эди. Бу унинг кичикликдан ўқишга қизиққанига ва илмга муҳаббат қўйганига далолат қилади. Аллоҳ таоло уни болалигидан Расулуллоҳ соллаллоҳу алайҳи ва саллам хонадонларида ўсиб-улғайишга ва у зотнинг қўлларида тарбияланишга муваффақ қилди. Исломни қабул қилганидан сўнг Расулуллоҳ соллаллоҳу алайҳи ва салламнинг унга эътибори яна ҳам ортди. Башариятнинг буюк муаллими тарбияси унинг шахсиятига таъсир кўрсатди, қобилиятларини сайқаллади, яширин ички имкониятларини юзага чиқарди, нафсини тозалади, қалбини поклади, ақлини мунаввар этди, руҳини тирилтирди. У аввал Маккада, сўнг Мадинада Расулуллоҳ соллаллоҳу алайҳи ва салламнинг ёнларида бўлди, у зотнинг қўлларида муносиб шогирд бўлишга қаттиқ ҳаракат қилди. У зот асҳобларини Қуръони Карим билан тарбия қилардилар, бошқа саҳобалар қатори Али розияллоҳу анҳу ҳам у зотнинг мўл-кўл илмлари чашмасидан тўйиб-тўйиб симирарди. Баъзан Қуръон оятлари бўлиб турган воқеа-ҳодисаларга ечим ўлароқ нозил бўларди, Пайғамбар соллаллоҳу алайҳи ва саллам уларни асҳобларига ўқиб берардилар, улар оятлар маъносидан воқиф бўлиб, уларни яхши англаб, ҳаётларида амал қилардилар. Қуръон таъсири уларнинг нафсларига, ақлларига, қалбларига, руҳларига жуда чуқур кириб борарди. Али розияллоҳу анҳу Расулуллоҳ соллаллоҳу алайҳи ва саллам қўлларида қуръоний тарбия олган, у зотнинг набавий таълимотлари ва йўл-йўриқларидан қониб симирган кишилардан бири бўлди. У исломни қабул қилганидан бошлаб Қуръони Каримни ёд олишга, оятларини тушунишга ва улар ҳақида фикр юритишга аҳамият қаратди. Расулуллоҳ соллаллоҳу алайҳи ва саллам билан кўп бирга бўлганидан ҳар бир нозил бўлган ояту сурани тўла ёд олди. У зот билан кўп бирга бўлиши баракатидан кўп яхшиликларни қўлга киритди ва кейинчалик хулафои рошидинлардан бирига айланди. У Пайғамбар соллаллоҳу алайҳи ва салламнинг ғазотларда ва ғазотдан бошқа ҳолатларда тутган ишлари ва йўлланмаларини чуқур ўзлаштиришга ҳаракат қилди. Суннати набавия ҳақида чуқур билим соҳибига айланди ва бу унинг шахсияти ва илми юксалишига кўп таъсир кўрсатди. Расулуллоҳ соллаллоҳу алайҳи ва саллам билан унинг ўртасини кучли муҳаббат боғлаб турарди. Устоз билан шогирд ўртасида муҳаббат бўлиши илм-маърифат ҳосил бўлишида жуда катта омиллардан саналади. У Расулуллоҳ соллаллоҳу алайҳи ва салламга қаттиқ муҳаббат қўйди. Қалби у зотга маҳкам боғланди, ўзини у зотга ва у зотнинг даъвати йўлида фидо қилишга ҳозир бўлди.\nАмирулмўъминин ва пайғамбарлик мақоми:\nАллоҳ таоло Расулуллоҳ соллаллоҳу алайҳи ва салламнинг рисолатлари инсу жиндан кимга етиб борган бўлса, барчасига у зотга ва келтирган динларига иймон келтиришни вожиб қилди. Шунингдек, Аллоҳ таоло Қуръони Каримнинг бир неча ўрнида у зотга иймон келтиришни Ўзига иймон келтиришга боғлаб зикр қилди.\nАллоҳ таоло айтади: “Айтинг (эй Пайғамбар): Эй одамлар, албатта мен сизларнинг барчангизга Аллоҳ (юборган) элчиман. У шундай зотки, самовот ва ер Унинг мулкидир. Ундан ўзга ҳақ илоҳ йўқдир. Ҳаёт ва ўлим берадиган ҳам Унинг Ўзидир. Бас, Аллоҳга иймон келтиринглар, Унинг Аллоҳга ва Аллоҳнинг китобларига иймон келтирадиган, хат-саводдан бехабар пайғамбари (бўлмиш Муҳаммад соллаллоҳу алайҳи ва саллам)га иймон келтиринглар ва унга эргашинглар, шояд ҳидоят топарсиз” [Аъроф: 158].\nАбу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам: “Муҳаммаднинг жони Қўлида бўлган Зотга қасамки, бу уммат ичидан бирон шахс – яҳудий бўлсин, насроний бўлсин – мени эшитса, сўнг мен олиб келган динга иймон келтирмай ўлса, албатта дўзах аҳлидан бўлади”, дедилар.\nАмирулмўъминин Али розияллоҳу анҳу пайғамбарлик мақомини яхши билган, унинг қадрига етган, унинг нақадар олий мақом эканини ўз сўзлари ва феъллари билан кўрсатиб берган эди. У одамларга ўз илми, амали ва йўл-йўриқлари билан таълим беришга интилар, уларни Расулуллоҳ соллаллоҳу алайҳи ва салламга эргашишга қаттиқ тарғиб қиларди. Унинг шу маънодаги сўзларидан: “Пайғамбарингизнинг йўлига эргашинглар, зеро у энг афзал йўлдир. У зотнинг суннатини маҳкам тутинглар, зеро у энг афзал суннатдир”.\nПайғамбар соллаллоҳу алайҳи ва салламга итоат қилиш, суннатларини маҳкам тутиш зарурлиги:\nАмирулмўъминин Али розияллоҳу анҳу Расулуллоҳ соллаллоҳу алайҳи ва салламга итоат қилиш фарз деган ақидада ўсиб-улғайди. У Аллоҳ таолонинг: “Ким пайғамбарга итоат қилса, у Аллоҳга итоат қилибди” [Нисо: 80], деган сўзларини ўқиган, ёд олган ва яхши англаган кишилардан эди. Дарҳақиқат, Аллоҳ таоло Расулуллоҳ соллаллоҳу алайҳи ва салламга итоатни Ўзига итоат билан бир ўринга қўйди, пайғамбарига итоат қилган кишини Ўзига итоат қилган деб санади.\nАмирулмўъминин Али розияллоҳу анҳу саҳобалар ичида Расулуллоҳ соллаллоҳу алайҳи ва салламга итоат қилишда энг пешқадамларидан бўлди. У кишининг сўзларидан:\n“Мен бирон кишининг сўзини деб Расулуллоҳ соллаллоҳу алайҳи ва саллам сўзларини асло ташламайман”.\n“Билиб қўйинглар, мен пайғамбар эмасман, менга ваҳий тушмайди. Балки мен қўлимдан келганича Аллоҳнинг Китобига ва Пайғамбар соллаллоҳу алайҳи ва салламнинг суннатларига амал қиламан”.\nАли розияллоҳу анҳунинг ҳаётдаги барча ишлари ва ҳолатлари айни шу тушунчага, Пайғамбар соллаллоҳу алайҳи ва саллам суннатларига изчил эргашиш устига қурилган эди. У суннатга қаттиқ эътибор берар, ҳадис ривоятида ва уни қабул қилишда ўта эҳтиёткор эди.\nАли розияллоҳу анҳу айтади: “Мен сизларга Расулуллоҳ соллаллоҳу алайҳи ва салламдан ҳадис айтганимда, қасамки, у зот номларидан ёлғонлашдан кўра осмондан ерга улоқтирилиш мен учун яхшироқдир”.\nЯна айтади: “Мен қачон Расулуллоҳ соллаллоҳу алайҳи ва салламдан бир ҳадис эшитсам, у билан Аллоҳ мени Ўзи истаганича фойдалантирарди. Қачон бошқа биров менга У зотнинг ҳадисларини ривоят қилса, мен унга қасам ичтирардим, қасам ичсагина унга ишонардим”.\nАмирулмўъминин Али розияллоҳу анҳу суннатга зид ҳар қандай ишга қарши қаттиқ курашар эди. Унинг бу хусусдаги сўзларидан: “Агар дин фикр билан бўлганида эди, маҳсининг устидан кўра остига масҳ тортиш лойиқроқ бўларди. Мен Расулуллоҳ соллаллоҳу алайҳи ва салламни маҳсилари устига масҳ тортганларини кўрганман”.\nАли розияллоҳу анҳу Расулуллоҳ соллаллоҳу алайҳи ва салламнинг ҳақ пайғамбарликларига далил бўлувчи бир неча аломат ва мўъжизаларини ривоят қилган. Қуйида улардан баъзиларини келтирамиз:\nБир марта Али розияллоҳу анҳу бетоб бўлиб ётганида Расулуллоҳ соллаллоҳу алайҳи ва саллам кўргани келдилар. Ўшанда у: “Эй Аллоҳ, агар ажалим келган бўлса, мени роҳатлантиргин. Ажалим етмаган бўлса, фаровон ҳаёт бергин. Агар бу мен учун синов бўлса, Ўзинг сабр бергин”, деб дуо қилаётган эди. Расулуллоҳ соллаллоҳу алайҳи ва саллам: “Нима дединг?”, деб сўрадилар. У дуосини такрорлади. Шунда Расулуллоҳ соллаллоҳу алайҳи ва саллам: “Эй Аллоҳ, унга шифо бергин. Эй Аллоҳ, унга саломатлик ато этгин”, деб дуо қилдилар. Сўнг унга: “Ўрнингдан тур!”, дедилар. Али айтади: “Мен туриб кетдим ва шундан сўнг ўша оғриқ менга қайтмади”.\nРасулуллоҳ соллаллоҳу алайҳи ва саллам унинг ҳаққига Хайбарда қилган дуолари ҳақида сўз ўз ўрнида келади, иншооллоҳ.\nАллоҳ таоло пайғамбарига баъзи ғайб ишларни билдиргани ҳақида:\nАли ибн Абу Толиб розияллоҳу анҳу айтади: “Мен сизларга Расулуллоҳ соллаллоҳу алайҳи ва салламдан ҳадис айтганимда, қасамки, у зот номларидан ёлғонлашдан кўра осмондан ерга улоқтирилиш мен учун яхшироқдир. Агар сизлар билан ўртамизда бўлган бирон сўзни гапирсам, у ҳолда билингларки, уруш алдовдан иборатдир. Мен Расулуллоҳ соллаллоҳу алайҳи ва салламнинг шундай деганларини эшитганман: “Охир замонда бир қавм келади, уларнинг ёшлари кичик ва ақллари калта бўлади. Халқларнинг энг яхшисининг сўзларидан гапиришади. Улар исломдан худди камон ўқи ўлжани тешиб чиқиб кетганидек чиқиб кетишади. Иймонлари бўғизларидан ўтмайди. Уларни қаерда учратсангиз, ўлдирингиз! Зеро, уларни ўлдиришда ўлдирган киши учун қиёмат кунида ажр бордир”.\nДушманлар қалбидаги қўрқув билан нусратлангани:\nПайғамбар соллаллоҳу алайҳи ва салламнинг Али розияллоҳу анҳу ривоят қилган мўъжизаларидан яна бири қуйидаги ҳадисда баён қилинади:\nНабий соллаллоҳу алайҳи ва саллам дедилар: “Менга ўзимдан илгари ҳеч бир пайғамбарга берилмаган беш хусусият берилди: Бир ойлик масофа ичида (душманларим қалбида) қўрқув билан нусратландим; менга ер хазиналарининг калитлари берилди; мен Аҳмад деб номландим; тупроқ мен учун таҳоратга яроқли пок қилинди; умматим энг яхши уммат қилинди”.\nТоғлар ҳам у зотга салом бергани:\nАли розияллоҳу анҳу ривоят қилади: Пайғамбар соллаллоҳу алайҳи ва саллам билан бирга Маккада эдим. Бир куни Маккадан четроққа чиққан эдик, йўлларида учраган ҳар бир тоғ ва ҳар бир дарахт у зотга: “Ассалому алайка ё Расулуллоҳ” деб салом берди.\nМуслим ривояти (1/93).\n Бидоя ва ниҳоя (7/319).\n Фатҳул Борий (3/421).\n Қози Иёз, “Шифо” (2/556).\n Фатҳул Борий (6/158).\n Сунан Ибн Можа (1395).\n Абу Довуд ривояти, “Китобул масҳ” (140).\n Муснади Аҳмад (2/151), Аҳмад Шокир таҳқиқи, исноди саҳиҳ.\n Бухорий, “Маноқиб” (1/281).\n Сунани Термизий (5/93), Мустадрак (2/620).\nAvvalgi maqolaҲайз боби (3)\nKeyingi maqola Дастурхон солмасдан овқат ейиш жоизми?


тараққиёт / Теглар бўйича қидирув / Fikr.uz\nТАРАҚҚИЁТ МОДЕЛИ АСОСЧИСИ БЎЛГАН БУЮК ИНСОН\n6 ноябр 2017, 15:15\nХалқ манфаатлари йўлида бор куч-қудратини сарфлаб, мамлакатни ривожланиш, обод турмуш сари олға бошлайдиган ҳар бир инсон буюкликка эришади, халқ уларни мангу эсда сақлаб, доимо ҳурмат билан тилга олади.\n25 октябрь куни университетимизнинг ижтимоий-иқтисодиёт факультетида элимиз мустақиллигининг асосчиси, Биринчи Президентимиз Ислом Каримовнинг\nТошкент-2200. Тошкентнинг Ўрта Осиёда кечган сиёсий ва иқтисодий жараёнларда тутган ўрни (XVI-XIX асрнинг биринчи ярми)\nЖамият 19 июн 2017, 16:35\nXVI асрдан бошлаб Тошкент турли сиёсий воқеликлар тизимига тортилиб, дастлаб Шайбонийлар, сўнгра Аштархонийлар давлатининг чекка ўлкаси ҳисобланган бу ҳудудда ўзига хос сиёсий жараёнлар кечган. XVIII асрнинг биринчи ярмида Бухоро хонлигида юзага келган сиёсий ҳаёт инқирози унинг турли вилоятлари тараққиётига таъсир кўрсатган. Шундай ҳудудлардан бири ҳисобланган Тошкентда шу асрнинг бошларида маҳаллий хўжаларнинг мавқеи ортиб борган. Натижада шаҳарда тўрт даҳа хўжалари томонидан идора этилган бошқарув тизими шаклланган. Бу тизим 1784 йилда Тошкентда “шаҳар-республика”га ўсиб ўтган. XIX асрнинг биринчи ўн йиллигида шаҳар ва унинг ҳудуди Қўқон хонлиги, 1865 йилда эса Россия империяси қўшинлари томонидан босиб олинган.\nХалқ таълими вазирлиги раҳбариятида ўзгариш бўлди\nИлм-фан 14 июн 2017, 16:21\nБугунгача Ўзбекистон Республикаси Президентининг Наманган вилоятидаги Халқ қабулхонаси мудири сифатида фаолият юритиб келаётган эди.\nЎзбекистон Республикаси Президентининг жорий йил 12 июндаги қарорига кўра, Собитхон Тошпўлатович Турғунов Халқ таълими вазирининг биринчи ўринбосари этиб тайинланди.\nИлм-фан 17 август 2016, 11:44\nИстиқлолнинг шарафли йўли! давоми\nИлм-фан 9 август 2016, 12:26\nИстиқлолнинг шарафли йўли! (Мустақилликнинг 25 йиллигига бағишланади)\nИлм-фан 9 август 2016, 12:09\nДунёга достон диёр\n18 январ 2016, 15:14\nДонишманд халқимиз юрт тинчлигини, кўнгил хотиржамлигиниҳар нарсадан устун қўяди. Ёши улуҚларимиз: “Тинчлик-хотиржамликка нима етсин”, “Бир кун жанжал чиққан уйдан қирқ кун барака кетади” каби гапларни тез-тез такрорлаб турадилар. Болалигимиздан эшитган эртак, мақол, маталларимиздаҳам тинчлик мавзуси батафсил ёритилгани бежиз эмас. Бунинг бебаҳоҳикмати бор. Бугун мамлакатимизда олиб борилаётган улкан бунёдкорлик ишларининг пойдевориҳам асли тинчликдандир.\nАмерика Јўшма Штатларидаги“Gallup World” компанияси олиб борган тадқиқот натижаларига кўра, юртимиздаги тинчлик-хотиржамликнинг барқарорлигига хорижлик замондошларимизҳавас қилса арзир экан. Сабаби, Мустақил давлатларҳамдўстлиги мамлакатлари орасида бизнинг республикамиз фуқароларининг тинчлик ва хавфсизлиги таъминлангани жиҳатидан дунёда биринчи ўринни эгаллаган.\n138 мамлакат аҳолиси орасида сўровномалар ўтказган“Gallup World” компаниясининг“Ижобий таассуротлар кўрсаткичи” деб номланган бир тадқиқотидаЎзбекистон Мустақил давлатларҳамдўстлиги орасида биринчи ўринни, дунёда29 поҚонани банд қилган. Бу эса 34 ўринни эгаллаган Франция, 54 ўринни банд қилган Буюк Британия, 60 ўрин дея тан олинган Япония каби жаҳоннинг ривожланган давлатларига қарагандаҳам юртимизнинг яхшироқ натижага эришганлигини англатади.\nСиёсий партияларнинг миллий демократик тараққиётдаги ўрни\n29 декабр 2015, 16:18\nИжтимоий-сиёсий тараққиётни сиёсий партиялар ва ижтимоий ҳаракатларисиз тасаввур этиб бўлмайди. Айнан ушбу феноменлар демократияга ҳаёт, яшовчанлик, ҳокимият ва аҳоли ўртасидаги алоқаларга динамизм бағш этади, кишиларни жамият ва давлат ишларидан хабардор юришга, улар фаолиятини назорат қилишга имкон беради.\nМамлакатимизда қабул қилинган «Давлат бошқарувини янгилаш ва янада демократлаштириш ҳамда мамлакатни модернизация қилишда сиёсий партияларнинг ролини кучайтириш тўғрисида»ги Конституциявий қонун қабул қилингандан кейин ўтган давр мобайнида кўппартиявийликка асосланган сиёсий тизим шаклланди.\nАмир Темур даврида миллий-маънавий тараққиёт ва глобаллашув\n15 июн 2015, 15:44\nАмир Темур даври тарихимизда миллий-маънавий тараққиётнинг чўққиларидан бирини ташкил этади.\nҚарийб, XIIIасрнинг биринчи чорагидан -XIV асрнинг 70 йилларига қадар мўғуллар босқини ва зулми натижасида Мовароуннаҳр диёри чуқур инқирозни ўз бошидан кечирди.\nМўғуллар келтирган офатлар натижасида Туронзаминда йирик илмий-маданий марказлар йўқ қилинди, кутубхоналар ёндирилди. Ота-бобларимиз томонидан асрлар давомида йиғилган бемисл маънавий хазиналарга путур етди ва чуқур инқироз даври бошланди. Тарихдан маълумки, миллий-маънавий тараққиёт учун аввало юрт тинчлиги ва мустақиллиги зарур, мустаҳкам давлат қурилган ерда маънавият ривожланади.\n“ТАРАҚҚИЁТНИНГ ЎЗБЕК МОДЕЛИ” – МИЛЛИЙ ДАВЛАТЧИЛИКНИ БАРПО ЭТИШНИНГ АСОСИ\nИлм-фан 19 декабр 2014, 16:26\nМустақилликни қўлга киритган ҳар бир давлат учун энг асосий, бош масала миллий давлатчилик пойдеворини барпо этиш, мустақилликнинг сиёсий-ҳуқуқий, ижтимоий-иқтисодий асосларини яратиш ҳисобланади. Бу масалага мустақилликка эришган барча мамлакатлар турли даврларда дуч келишган ва улар бу масалани турлича ҳал этишган. Шу сабабли илмий адабиётларда ижтимоий тараққиётнинг «Швед модели», «Америка модели», «Япон модели» каби тушунчалар ишлатила бошланди. Ушбу тушунчалар негизида муайян минтақа ёки мамлакатлар ижтимоий тараққиётида сиёсий-иқтисодий ислоҳотларни қайси йўл билан, қай йўсинда амалга оширилиши билан бир-биридан фарқланади.\nТарихимиз қисқа сатрларда (7)\nМаданият ва маърифат 4 сентябр 2014, 16:55\n**Тошкентга қилинган иккинчи юриш пайтида (1865 йил) балоғатга етмаган Қўкон хони Султон Саид оталиғи Амирлашкар Мулла Алимқул раҳнамолигида шаҳарда олти минг кишидан иборат қўшин йиғиб қўйган эди. Тошкент ҳокими шаҳарликларни сафарбар қилди. Шаҳар турли мудофаа иншоотлари билан мустаҳкамланди. 3000 кишидан иборат қўшин шаҳардан 25 чақирим шимоли шарқда, Чирчиқ дарёсининг Бўзсув бошланадиган жойидаги Ниёзбек қалъасини ҳимоя қилди. Бироқ душманнинг ҳарбий таъминоти ва қурол аслаҳаси такқослаб бўлмас даражада кучли эди. Тошкентни таслим бўлишга мажбур этиш учун Черняев Ниёзбек қалъаси олдида Бўзсув ариғини тўсиб қўйиб, шаҳарни сувсиз қолдирди.\n**1865 йил 29 августда Тошкентнинг Россия империяси таркибига қўшиб олинганлиги расмий равишда эълон қилинади.\nТарихимиз қисқа сатрларда(6)\nМаданият ва маърифат 4 сентябр 2014, 16:52\n**Буюк даҳо Абу Али ал-Ҳусайн ибн Абдуллоҳ ибн ал-Ҳасан ибн Али ибн Сино ҳижрий 370 (милодий 980) йилда Бухоронинг Афсона, ҳозирги исфана қишлоғида туғилган. У ёшлигиданоқ ўткир зеҳни ва илмга қизиқиши билан ҳаммани лол қолдирарди. Ибн Сино Ан-Нотилий қўлида тарбия олади. У астрономия, фалсафа, математика, физика, кимё, тиббиёт, мантиқ, адабиёт, минералогия ва бошқа фанлар билан шуғулланган. 10 ёшида қуръонни ёд олган, 16 ёшдаёқ атоқли табиб бўлган.\nУ Бухоро амири Нуҳ иби Мансурни даволаб, Саройнинг бой кутубхонасидан фойдаланиш ҳуқуқини қўлга киритган. Ибн Сино 1002 йилда Бухородан чиқиб кетади, Урганч, Обивард, Насо, Нишопур, Журжон, Рай, Исфаҳон, Ҳамадон каби шаҳарларда бўлади. У 1037 йилда (ҳижрий 428) 57 ёшида Ҳамадон шаҳрида вафот этади. Мутафаккирнинг турли фанларга оид 450 дан ортиқ илмий асарлар яратганлиги маълум. Бироқ бизгача Ибн Синонинг 242 та асари етиб келган. Шулардан 4 таси адабиётга, 5 таси мусиқага, ўндан ортиғи астрономияга оид асарлардир ва ҳок.\nТарихимиз қисқа сатрлара (5)\n4 сентябр 2014, 15:52\n** Ўзбекистон Олий Мажлиси Қонунчилик палатаси депутатлари Вазирлар Маҳкамасига 2015-2020 йилларда мактабгача таълим тизимини янада ривожлантириш Давлат дастурини ишлаб чиқишни ва қабул қилишни тезлаштиришни тавсия қилдилар.\n** Барча давлат органлари расмий сайтларининг мобиль версияси ишлаб чиқилади.\n**2014 йилда Ўзбекистон доимий аҳолиси сони 1,7 фоизга ўсган. 2013 йил давомида мамлакат аҳолиси сони 1,7 фоизга ўсиб, 2014 йил 1 январь ҳолатига кўра, 30,488 миллион кишини ташкил этаётган эди. Бундан 51 фоизи шаҳарларда, 49 фоизи эса қишлоқ жойларда истиқомат қилаётгани ҳақида хабар берилган эди.\nТарихга бир назар (4)\n4 сентябр 2014, 15:41\n**Самарқанд Ўрта Осиёдаги энг қадимий шаҳарлардан бири. Шаҳарнинг бунёд этилган вақти ва номининг этимологияси аниқ эмас. Шаҳар Искандар Македонскийнинг ҳарбий юришлари муносабати билан юнон солномаларида милоддан авалги 329-йилда Мароқанда номи билан илк бор тилга олинган. Турли даврлардаги тарихий манбаларда шаҳар номининг Самариана, Сараманка, Саканна, Санманқин, Самакиён, Сумрон, Шамиркент, Самаран, Симроёт, 8-аср бошларига оид сўғд ҳужжатларида Смараканиа, 8-асрда ўтган венециялик сайёҳ Марко Полонинг китобида Сонмаркан шаклида тилга олинади. Кўринадики, шаҳар номининг деярли барча вариантлари “С” ҳарфи билан бошланади.\nТарихга бир назар (3)\nМаданият ва маърифат 4 сентябр 2014, 15:37\n**Самарқанд Ўрта Осиёдаги энг қадимий шаҳарлардан бири. Шаҳарнинг бунёд этилган вақти ва номининг этимологияси аниқ эмас. Шаҳар Искандар Македонскийнинг ҳарбий юришлари муносабати билан юнон солномаларида милоддан авалги 329-йилда Мароқанда номи билан илк бор тилга олинган. Турли даврлардаги тарихий манбаларда шаҳар номининг Самариана, Сараманка, Саканна, Санманқин, Самакиён, Сумрон, Шамиркент, Самаран, Симроёт, 8-аср бошларига оид сўғд ҳужжатларида Смараканиа, 8-асрда ўтган венециялик сайёҳ Марко Полонинг китобида Сонмаркан шаклида тилга олинади. Кўринадики, шаҳар номининг деярли барча вариантлари “С” ҳарфи билан бошланади. Фақат юнонча Мароканда бундан мустасно. Демак, юнонлар топонимнинг асли номини нотўғри эшитганлар. Тишлар орасидан сирғалиб чиқадиган ва арабча “се” ҳарфи билан ифодаланадиган “с” товушини юнонлар илғай олмаганлар.\nЎзбекистон тарихи қисқа сатрларда\nМаданият ва маърифат 4 сентябр 2014, 15:32\n**ХIХ аср охиридан Тошкент жадидчилик номи остида шаклланаётган маърифатчилик ҳаракатининг марказига айланди.\n**Нажмиддин Кубро 1145 йилда Хива шаҳрида дунёга келади. Унинг асл номи Аҳмад бин Умар бин Муҳаммад ал-Хевақий ал-Хоразмий бўлиб, “Нажмиддин”, “Кубро”, “Абулжанноб”, “Валийтарош” сўзлари бу зоти мукаррамнинг лақаб, унвон ва куниятидир.\n**Кубро- Аҳмад ёшлигидан илм-донишга қизиққан қобилиятли киши бўлган экан. У ислом асослари, шариат илмларини жуда тез ўзлаштириб олиб, Хоразмнинг манаман деган уламоларидан ўзиб кетади ва илмий баҳсларда барчадан ғолиб чиқади. Шу боис унга “Тамматул кубаро”, яъни уламоларнинг етуги, улуғвори ва илм балоси деган лақабни олади. Бунинг ёнига “Нажмиддин” – “диннинг юлдузи” деган мартаба-унвон қўшилиб, Аҳмад бин Умар шундан кейин Нажмиддин Кубро номи билан машҳур бўлиб кетади.\n**Душман Хоразмга яқинлашганда, Муҳаммад Хоразмшоҳ қочиб кетган, лашкар пароканда эди. Мўғул аскарлари Гурганжга кирганда, шайх Нажмиддин Кубро қолган-қутган муридлари билан жангга шайланади. У хирқасининг устидан белбоғ боғлаб, қўйинларини тош билан тўлдиради, қўлига найза олиб, душман қаршисига чиқади. Кофирларга қараб тош ота бошлайди, бир нечтасини найза билан уриб йиқитади. Аммо кофирлар унинг устига камон ўқи ёғдирадилар. Бир ўқ келиб кўкрагига тегади. Етмиш беш яшар мўйсафид — илоҳий илҳомдан маърифат топиб, қалбларни нурлантирган шайхи кабир ҳолдан тойиб, кучи кетаётганини сезса ҳам, жанггни тўхтатмайди, душман байроғини ғазаб билан маҳкам тутамлаб олади-да, шу ҳолатда жон беради. Дейдиларким, вафотидан кейин ўнта одам унинг маҳкам қисилган панжалари орасидан байроқни зўрға ажратиб олган.\nНажмиддин Кубро 1221 йилда Чингизхон тўдаларига қарши жангда шаҳид бўлади. Улуғ шайх ва донишманд инсоннинг бу қаҳрамонлиги, жасорати душманни ҳам ҳайратга солган. Бу иш авлодларга ибрат бўлди, халқ орасида афсонага айланиб кетди.\n**Пахлавон-Махмуд мажмуаси — Хивалик шоир хотирасига атаб қурилган. Оламдан ўтганидан сўнг, шаҳарнинг табаррук ҳомийси сифатида тарихда қолган. Бу ерда ўрнатилган Пахлавон Маҳмуд қабри ҳамда Хива хонлари мақбараси мажмуа қисмидир.\n**Калта Минор. Муҳаммад Амирхон мадрасаси олдида минора қурилиши бошланган эди. Хоннинг режаси бўйича, бу минора Хивадаги энг баланд бўлиши керак эди. Бироқ, қурилиш хоннинг вафот этганлиги туфайли охирига етказилмади. Натижада, минора Калта Минор номини олди. Унинг салмокли, тепага борган сари торлашаётган пояси сирланган ғиштлар билан безатилган.\n**Ислом Хўжа минораси — архитектураси анъанавий, бироқ унинг олд томони жуда бой қилиб безатилган. Ажойиб, баландлиги 45 метр бўлган Ислом Хўжа минорасини шаҳарнинг хоҳлаган жойидан кўриш мумкин. Минора тепага бориб торлашади, унинг чўққисида эса гумбаз бор.\n**Ат-Термизий ўз устози ва сафдоши ал-Бухорийни бутун умри давомида ҳурматлаб, унга самимий садоқатда бўлган. Араб тарихчиси Шамсуддин аз-Заҳабийнинг “Тазкират ул-Ҳуфоз” номли асарида ёзишича, ат-Термизий ўз устозининг вафоти туфайли қаттиқ қайғуга ботиб “кўп йиғлаганидан ҳатто кўзлари кўр бўлиб қолиб, узоқ йиллар кўзи ожиз ҳолда яшади”.\n**Ҳасадгўйларнинг ҳатти-ҳаракати туфайли Бухоро амири Холид ибн Аҳмад аз-Зуҳалий билан ал-Бухорийнинг алоқаси бузилиб қолади. Бунга сабаб, амир олимдан ҳузурига келиб “Ал-жомеъ ас-саҳиҳ”, “Ат-таърих” китобларини ўқиб беришни талаб қилади. Лекин ал-Бухорий “Мен илмни хор қилиб, уни ҳокимлар эшиги олдига олиб бормайман, кимга илм керак бўлса, ўзи изласин. Лекин Аллоҳ охират куни илмни яширмай уни толибларга сарф қилгани учун мени кечиради”, деган жавобни айтади. Амирга жавоб ёқмай, фитначи, бўҳтонкор шахсларнинг гапига кириб ал-Бухорийга шаҳарни тарк этишни буюради. Шундан кейин ал-Бухорий Самарқандга қараб йўл олади ва бир мунча муддат Хартанг қишлоғида ўз шогирдлари ва қариндош-уруғлариникида яшагандан кейин оғир касалга чалиниб, ҳижрий 256 йил (мелодий 870 йил 1 сентябр) 60 ёшида вафот этади ва шу ерда дафн қилинади.\n**Ўзбекистон Республикаси Президентининг 1998 йилдаги фармони билан буюк ҳадисшунос аллома ал-Бухорийнинг 1225 йиллик таваллуди муносабати билан унинг мақбараси қайта қурилди.\n**Буюк муҳаддис Абу Абдуллоҳ Муҳаммад ибн Исмоил ал-Бухорийнинг “Ал-адаб ал-муфрад”(“Одоб-ахлоқ ҳақида ягона китоб”) асари ҳаётимизда жуда зарур бўладиган одоб-ахлоққа доир ҳадислар тўпламидир. “Ал-Адаб ал-муфрад” китобининг номидан билиниб турибдики, бу китобнинг ўзи одоб-ахлоқ, таълим-тарбия ҳақидадир.\n** Майдони 39400 км. кв. га тенг Бухоро вилояти Ўзбекистоннинг жануби-ғарбида жойлашган. Қизилқум чўли Бухоро вилояти ҳудудининг катта қисмини эгаллайди. Вилоят туб континентал, қуруқ иқлимга эга. Вилоят аҳолиси тахминан бир ярим миллион кишига тенг. Вилоят 11та маъмурий туманлардан иборат. Аҳолиси 263400 киши бўлган Бухоро шаҳри – вилоятнинг маъмурий маркази. ЮНЕСКО Бухоро шаҳрини умумжаҳон илмий ва маданий бойликлари қаторига киритилган. Шарқнинг мусулмонлари азалдан Бухорони — «Бохорои-Шариф» — «Олижаноб Бухоро» деб аташганлар. **Деворлар билан мустаҳкамланган баланд Арк қалъаси, хукмдорнинг кучини кўрсатаётган шаҳар маркази эди. Бу ерда хукмдор саройи, ғазна ва зиндон жойлашган эди. Аркдаги бинолар XVIII аср охири – XX аср бошларида қурилган эди.\nБугунга келиб Арк қалъаси Ғарбдан Шарққа чўзилган катта платформадир. Арк бир нечта бинодан иборат. Унинг шарқий томони бугунги кунда археологик ҳайкалдир. Бу ерда ўлкашунослик музейи жойлашган Чилдухтарон масжиди жой олган. **Исмоил Самоний мақбараси — IX—X асрларда қурилган маданий ёдгорлик, Самонийларнинг оилавий мақбараси бўлган. Мақбара сулоланинг ёрқин ва қудратли хукмдори Исмоил Самоний қарорига биноан қурилган. Унда Исмоилнинг ўзи, унинг отаси ва невараси кўмилган. Мақбара пишиқ ғиштлардан терилган бўлиб, девор нақшлари нафис турга ўхшайди. **Минораи Калон- буюк Калон деган номни олган Минораи Калон, ўзининг осмонга интилган 48 метрли минораси билан дунёга таралган. Ушбу инженерлик жиҳатидан ноёб бино ер остига 10 метрга кетади. Минора пишиқ ғиштдан қурилган бўлиб, ганж ўймакорликлари билан безатилган. Минора учи — 16 аркали гумбаз. Қадимда, ушбу гумбаздан муллалар аҳолини номозга чақиришган эди.\n**Масжиди Калон XV асрнинг биринчи ярмида қурилган эди. Масжиди Калон – Самарқанд шаҳридаги Бибихоним масжидидан кейин Ўрта Осиёдаги иккинчи энг катта масжид. Масжидга киришда асосий дарбоза чиройли нақш билан безатилган. Масжид 208 устунга таянган 288 гумбазга эга. Бино 1 гектар ер ҳудудини эгаллайди. **Чор-Минор мадрасаси бугунги кунгача сақланган тўрт устунга таянган дарбоза Чор-Минор мажмуасининг безагидир (Чор-Минор – «4 минора»). Мадраса XIX аср бошида, саёхатчи, гилам ва отларни сотиш билан шуғулланган бой савдогар Туркмен Халиф Ниязқул томонидан қурилган эди. Ушбу ноёб архитертур ҳайкал Марказий Осиё архитектурасида тенги йўқдир. **Лаби Ховуз мажмуаси, ўз номини шу ерда 1620 йилда жойлашган катта ҳовуздан олган. Лаби Ховуз Бухоро марказида жойлашган бўлиб, Кўкалдаш мадрасаси, Нодир Девонбеги мадрасаси ва Хонақалардан иборат. **Ситораи Моҳи Хоса мажмуаси(XIX охири —XX асрлар боши) — Бухоро амирларининг энг зўр саройларидан бири. Шаҳар меҳмонлари албатта ташриф буюрадиган жой. Ситораи Мохи Хоса мажмуаси иккита бир- бирига яқин бинодан иборат. 1912—1913 йилларда қурилган сарой алоҳида маданий ва бадиий аҳамиятга эга. Катта зал ганж ўймакорликлари, деворлар кўзгу ойналар билан безатилган. Ҳозирги пайтда бу ерда Бухоронинг ўлкашунослик музейи филиали жойлашган.\nZiyoNET таълим портали тўғрисиа батафсил (4)\n4 сентябр 2014, 10:25\nСўз – мутахассис ва мухлисларга\nZiyoNЕТ порталининг янгиланган қиёфаси ҳақида мутахассис ва педагогларнинг фикрлари билан қизиқдик.\nТолибжон МИРЗАҚУЛОВ, ZiyoNЕТ Ресурс маркази бошлиғи:\n– 2014 йилда ZiyoNЕТ портали тўлиқ янгидан ишлаб чиқилди. Концептуал даражада, яъни умумий ишлаш тамойилларида катта ўзгаришлар бўлди. Энг асосийси, олдин ZiyoNЕТ ахборотлар манбаи бўлган бўлса, энди фойдаланувчиларга тизимда рўйхатдан ўтиб, бевосита интерфаол мулоқотга киришиш имкониятлари яратилди.\nZiyoNET таълим портали фаолияти (3)\n4 сентябр 2014, 10:20\nZiyoNETда иқтидорли ёшлар\nЎзбекистон Республикаси Президентининг 2014 йил 6 февралдаги «Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида»ги Қарори асосида порталда «Иқтидорли ёшлар» рукни ишга туширилди. Унда 220 дан ортиқ турли Республика ва жаҳон миқёсида юксак натижаларга эришган иқтидорли ёшлар бўйича маълумотлар жойлаштирилган.\nZiyoNЕТ порталини янада оммалаштириш ва фойдаланувчиларга қулайлик яратиш мақсадида қатор лойиҳалар самарали амалга оширилмоқда. Шулардан бири – uMail.uz почта қутингизга келиб тушувчи янги хатлар ҳақида хабар берувчи бепул SMS хизматидир. Энди фойдаланувчилар янги сервис имконияти орқали электрон хат юборилганини ва уларнинг сонини аниқлаш имкониятига эга. Бу хизмат тури Ўзбекистоннинг барча ҳудудида бирдай ишлайди.\nШунингдек, таълим муассасалари учун бепул веб-хостинг хизматлари тақдим этилмоқда. Яъни фойдаланувчилар портал таркибида сайт-сателлит яратиб, ўз маълумотларини жойлаштириб боришлари мумкин. Ҳозирга қадар 14 000 нафар фойдаланувчи ZiyoNЕТ порталида ўз сайт-сателлитини ишга туширган. Улар орасида тил ва адабиётга ихтисослашганлари ҳам талай. Масалан,«Нафосат гулшани», «Навоий ва Бобур», «Таълим ва тараққиёт», «Она тилим – жону дилим», «Соҳибқирон Амир Темур», «Ўзбек халқ оғзаки ижоди», «Жаҳон халқ эртаклари», «Ватан учун яшайлик», «Грамматика», «Навоийни англаш», «Кўнгил битиклари», «Буюк шахслар ҳақида», «АКТ ва инглиз тили», «XX аср ўзбек адабиёти намояндалари», «Илмий мақолалар», «Ҳикматли сўзлар», «Таҳлил», «Наср ва назм», «Мушоира» ва ҳ.к. Мазкур блогларда тегишли мавзуларга доир юзлаб мақолаларни ўқиш мумкин.\nЭнг муҳими, ушбу тармоқ ўқувчи, ўқитувчи, талаба ва бошқа зиё истовчилар учун муҳим ахборотлар манбаи вазифасини бажармоқда. Сайтда турли мавзулардаги рефератлар кўп, таълимга оид янгиликлар тез-тез янгиланиб турилаётгани фойдаланувчилар сонининг ошишига хизмат қилмоқда.\nZiyoNЕТда тил ва адабиётга оид қатор гуруҳлар мавжуд. Уларнинг аксарияти ёшлар билан гавжум.\nМасалан, «Шеърият гулшани»да ёш ижодкорларнинг шеърлари ва ижод намуналари бериб борилади. «Болалар учун ҳикоялар»да эса болажонлар учун ёзилган ҳикоялар мухлисларга манзур бўлмоқда. «Инглиз тилини ўрганамиз» гуруҳида инглиз тилини ўрганишга оид қизиқарли маълумотлар бериб борилади. «Баҳри байт» эса худди адабиёт дарсидаги баҳри байтга ўхшайди. Яъни бир киши шеър айтади. Шеърнинг охирги ҳарфига иккинчи киши давом эттиради.\n«Жаҳон халқлари эртаклари»дан ажойиб ва ғаройиб эртаклар ўрин олган. «Сўз севарлар»да эса мухлислар ўзларини қизиқтирган сўзлар ҳақида маълумот олиши ва ўз фикрини муҳокамага қўйиши мумкин.\nПорталда ҳозирги кунда ёшлар орасида энг оммабоп лойиҳалар – utube.uz, fikr.uz, tanlov.uz ва uforum.uz лойиҳаларидир.\nuTube.uz–таълимий видео портали бўлиб, 42 йўналишда, илмий-таълимий, маданий-маърифий, ижтимоий-иқтисодий видеодарслар, интервьюлар, очиқ дарслар, тил ўрганиш ва ўргатишга оид видео ресурсларни ўзида жамлаган. Булар сирасига чет тилларини ўрганишга қаратилган «Полиглот» видеодарслар мажмуини, Муҳаммад Юсуф ижодига бағишланган кўплаб видеолавҳаларни, адабиёт ва тарих фанлари бўйича очиқ дарслар манбаларини, кутубхоналарни автоматлаштиришга қаратилган KaDaTa маҳаллий дастурий таъминотда ишлаш бўйича видеойўриқнома каби турли йўналишдаги видеоларни киритиш мумкин.\nFikr.uzлойиҳаси ZiyoNЕТ фойдаланувчиларига шахсий фикрларини эркин баён қилиш, турли соҳадаги кишилар билан таълим, маданият, АКТ ҳамда жамият каби йўналишларда фикр, тажриба алмашиш имконини беради. Фойдаланувчилар унда муаллифлик мақолаларини чоп этишлари ва бошқа фойдаланувчилар билан бирга муҳокама қилишлари ҳам мумкин.\nUforum.uzда бир пайтнинг ўзида республиканинг турли нуқтасида жойлашган таълим муассасалари тарбияланувчилари, ўқитувчилар, ўқувчилар, талабалар бир тармоқда фикр алмашиш ва мулоқотда бўлиш имконига эга бўлмоқда. Барча ўқувчи-ёшларнинг дунёқараши мазкур тармоқнинг форум бўлими орқали муҳокама қилиб борилади.\nВилоятлардаги ёшлар ҳаётини имкон қадар кўпроқ ёритиш мақсадида бўлим фаолиятига вилоятдаги ёшларни жалб этиш режалаштирилган. Каталог бўлимига республикамиздаги барча таълим, маданий-маърифий муассасалар ҳақида, шунингдек, юртимизнинг энг машҳур адиблари, спортчилари, педагоглари ва бошқа юртдошларимиз ҳақида батафсил маълумотлар киритилади.\nZiyoNЕТ тармоғини мамлакатимиз бўйлаб оммалаштириш, энг аввало, тармоқ ҳақида барча ҳудудлардаги педагоглар ва ёшларнинг тушунчаларини шакллантиришни талаб этади. Бу борада тармоқ ўзининг ҳудудий халқ таълими бошқармалари ва туман халқ таълими муассасалари фаолиятини методик таъминлаш ва ташкил этиш бўлимларида тайинланган масъулларига таянади.\nАхборот ресурсларини ZiyoNЕТ тармоғи ресурс марказининг технологик майдончасида жойлаштириш, сақлаш ва қўллаб-қувватлаш, шунингдек, электрон почта хизматлари мактаблар, академик лицейлар, коллежлар, олий ўқув юртлари, ёшлар ташкилотлари, кутубхоналар, музейлар ҳамда бошқа таълим, илмий ва маданий-маърифий муассасалардаги фойдаланувчиларга хизмати бепул.\nZiyoNET таълим портали (2)\n4 сентябр 2014, 10:17\nZiyoNЕТми ё «Одноклассники»?\nПорталнинг йирик лойиҳаси – Fikr.uzда «Соғлом бола йили: малакали педиатрлар тавсиялари, ёш оналар ва кичкинтойлар учун» мавзусидаги блог, utube.uz сайтида 133 та видеороликлар жойлаштирилди. Инглиз тилини мукаммал ўрганмоқчи бўлган кичкинтой, ўсмир ва талабалар учун эса қарийб 1,5 минг видеоролик мавжуд. Уларнинг барчаси ягона мақсад – ёшларнинг интеллектуал салоҳиятини юксалтиришга хизмат қилмоқда.\nЯна бир муҳим жиҳат: 25 та ўзбек тилидаги таълимий онлайн ўйинлар яратилиб, порталга жойлаштирилди. Бу ўқувчиларнинг хотирасини мустаҳкамлаш, тез ишлаш жараёнини ривожлантириш ва бўш вақтини мазмунли ташкил этишга хизмат қилмоқда. «Сўз тузинг», «Сўз», «Ҳарфларни топинг», «Анаграмма» каби ўйинлар ёш болаларни ўзбек тилидаги сўзларнинг орфографияси, яъни тўғри ёзилиш қоидалари билан таништирса, «Мақоллар» ўйини орқали фойдаланувчи ўзбек ва рус тилларидаги мақолларни қайта тиклаши лозим бўлади. «Жаҳон халқ либослари», «География», «Байроқлар ва давлатлар» каби ўйинлар ёшларни чет эл маданияти ва маълумотлари билан ўртоқлашишларига замин яратади.\nМаълумотларга кўра, бугун Ўзбекистонда интернет фойдаланувчилари сони 10 миллиондан ошди, мобиль оператор абонентлари сони эса 19 миллионга етган. Бу – аҳолимизнинг эллик фоиздан зиёди интернетга қайсидир маънода яқин деганидир.\nБугун ёшларимизни ижтимоий тармоқдан кўра ZiyoNЕТ таълим порталига жалб қилиш – бу борадаги энг самарали йўллардан, деб ҳисобланмоқда. Шу мақсадда портал фойдаланувчилар қизиқишига қараб гуруҳларга ажратилган, савол-жавоблар ресурслари, «Кутубхона» ресурси, «Таълим муассасалари маълумот базаси», «Чет тили», «Ўйинлар» каби ресурслар ишга туширилган. Порталда ёшлар учун фойдали бўлган сайтлар рўйхати шакллантирилган ва тармоққа уланган барча таълим муассасаларида ушбу сайтларга кириш имконияти яратилган. Энг асосийси, портал – тафаккур баҳсига айланмоқда. Фикр алмашилаётгани эса дидни чархлайди, онгни парваришлайди, тафаккурга қувват беради.\n«Ҳар тилни билув эмди бани одама жондур...»\nПрезидентимиз Ислом Каримовнинг 2012 йил 10 декабрдаги «Чет тилларни ўрганиш тизимини янада такомиллаштириш чора-тадбирлари тўғрисида»ги Қарори асосида ZiyoNЕТ таълим порталида ёшларга чет тилларни ўқитишнинг комплекс тизимини шакллантириш юзасидан қатор лойиҳалар амалга оширилмоқда. Жумладан, Британия Кенгашининг Ўзбекистондаги ваколатхонаси билан ҳамкорликда ZiyoNЕТда Learn English, Learn English Kids, Teaching English каби халқаро миқёсда нуфузли таълимий cайтлардан самарали фойдаланиш бўйича назарий ва амалий тавсия ва маълумотлар берилган.\nFikr.uzда «ICT for English Teachers» блоги, ictenglish.zn.uz сайти ва блогларга инглиз тилини ўргатувчи грамматик, фонетик, оғзаки ва ёзма нутқни ўстирувчи 311 та материал жойлаштирилган. Инглиз тилини ўргатувчи 400 га яқин ўйин ҳамда дидактик материаллар тақдим этилган. Чет тилларини ўрганишга хизмат қилувчи ўйинлар маълум бир қисқа ҳикояни ёзма ва овозли тарзда, интерфаол мультфильм кўринишида ишланган бўлиб, улар орқали бола ҳам ўқиш, ҳам эшитиш, ҳам луғат бойлигини ошириш имконига эга бўлади.\nШу билан бирга, Халқ таълими вазирлигининг «Инглиз тилини ўқитишда ZiyoNЕТ таълим тармоғи ахборот ресурсларини ёшлар орасида оммалаштириш тадбирлари тўғрисида»ги дастурига кўра Республика ва ҳудудий Халқ таълими ходимларини қайта тайёрлаш ва уларнинг малакасини ошириш институтлари томонидан чет тили фани бўйича малака ошираётган барча тингловчиларга ZiyoNЕТ порталининг «Чет тили» бўлимидан самарали фойдаланишга оид семинар-тренинглар ташкил этилмоқда.\nМустақиллик йилларида ZiyoNET таълим порталининг фаолияти\n4 сентябр 2014, 10:12\nБИЛИМ ВА ТАФАККУР БУЛОҒИ\nХалқимиз бу йил Ўзбекистон мустақиллигининг 23 йиллигини «Ягонасан, муқаддас Ватаним, севги ва садоқатим сенга бахшида, гўзал Ўзбекистоним!» деган эзгу ғоя остида кенг нишонлашга ҳозирлик кўрмоқда. Тарихан шу қисқа даврда Ўзбекистонимиз барқарор суръатлар билан ўсиб бораётгани, қўлга киритган улкан натижаларимизни бутун дунё тан олаётгани, мамлакатимизнинг халқаро майдонда обрў-эътибори ортиб, ўзига муносиб ўрин эгаллаб олаётгани ҳақида ўйларканмиз, «Ким эдигу ким бўлдик?» деган ҳаётий ҳақиқат хаёлимиздан бот-бот ўтиши, бунда кечаги ва бугунги кун таққоси қалбимизда чуқур акс-садо бериши табиий.\nБуни мамлакатимиз таълим тизимига замонавий ахборот-коммуникация технологияларини жорий этиш борасида амалга оширилаётган кенг қамровли ислоҳотлар, жумладан, Президентимизнинг 2005 йил 28 сентябрдаги «Жамоат таълими ахборот тармоғини ташкил этиш тўғрисида»ги қарори асосида ташкил этилган ZiyoNЕТ таълим портали фаолияти мисолида ҳам англаш мумкин.\n«… Келажак бугундан бошланади. Ҳозир тарбия масаласига эътибор қилинмаса, келажак бой берилади. Тарбиядан ҳеч нарсани аямаймиз!».


Трамп Эрон билан келишув шартини маълум...\n24.06.2019 08:03 0 2065\nАҚШ президенти Доналд Трамп Эрон билан келишув шартини маълум қилди. Унга кўра Эрон билан турли шаклларда келишув имзоланиши мумкин, аммо ҳар қандай вазиятда ҳам шартномага кўра Эронда ядро қуроли бўлмаслиги шарт.\n— Мен учун шартнома қандай шаклда бўлишининг аҳамияти йўқ. Балки биз улар билан алоҳида келишармиз, балки ҳамма қўшилар. Аммо нима бўлган тақдирда ҳам бир натижа бўлиши шарт: уларда ядро қуроли бўлмаслиги керак, — дейди Трамп.\nУнинг фикрига кўра эронликлар АҚШ билан келишувни жуда хоҳлашади.\n— Улар айни вақтда тушиб қолган вазиятдан хурсанд, деб ўйламайман. Уларнинг иқтисоди буткул вайрон бўлган, — дейди бу борада Трамп.\nЭслатиб ўтамиз, 21 июнда Трамп Эронга ҳарбий зарба беришни 10 дақиқа қолганда тўхтатиб қўйганини айтган эди. Аммо орадан бир кун ўтгач у гапидан қайтди ва шунчаки ҳужум вақти ортга сурилганини таъкидлади.\n20 июнда Эрон ислом инқилоби корпусининг ҳарбий-ҳаво кучлари томонидан АҚШнинг учувчисиз бошқариладиган разведка аппарати уриб туширилган эди.\nАмерика томони аввалига бу маълумотни инкор этди, аммо кейинчалик RQ-4A Global Hawk аппарати уриб туширилганини тан олди. RQ-4A Global Hawk — АҚШ армиясининг энг катта учувчисиз бошқариладиган аппаратларидан биридир.\nИкки давлат ўртасидаги муносабатлар 2018 йилнинг май ойидан буён кескинлигини сақлаб қолмоқда. Ўшанда АҚШ томони 2015 йилда имзоланган ядро келишувидан чиққан ва Эронга нисбатан санкцияларни қайта тиклаган эди.\nАҚШ ва Эрон ўртасида дипломатик муносабатлар 1979 йилдан буён амалда мавжуд эмас. Ўшанда Эрондаги ислом инқилоби натижасида Теҳрондаги Америка элчихонаси биноси босиб олинган ва 52 нафар америкалик 444 кун гаровда сақлаб турилган эди.\nТрамп АҚШ Эрон\nХориж 24/01, 11:54


Абдумажид НУРҚУЛОВ, Самарқанд вилояти ҳокимининг қишлоқ ва сув хўжалиги масалалари бўйича ўринбосари: “Фаолиятини янгича йўлга қўйган фермер равнақ топади” - zarnews.uz\nАбдумажид НУРҚУЛОВ, Самарқанд вилояти ҳокимининг қишлоқ ва сув хўжалиги масалалари бўйича ўринбосари: “Фаолиятини янгича йўлга қўйган фермер равнақ топади”\n- Замон изланишни, янгиликка интилишни талаб қилмоқда. Энди фермер янгилик излаб, соҳанинг ютуқларини ўз фаолиятига олиб кирмаса, юқори ҳосилдорликка эришмаса, керак бўлса ўзи етиштирган маҳсулотни ўзи қайта ишламаса бирор натижага эриша олмайди.\nДала ишларида ҳеч қачон танаффус бўлмайди. Фермер тўрт фаслда ҳам бирдай ишлаши, ишчиларини ортидан эргаштира олиши, уларга имконияти, қобилиятидан келиб чиқиб, иш тақсимлаши зарур. Ва, албатта, қўли остидаги юзлаб ишчи билан бирга қишлоқнинг мулкдори сифатида яна юзлаб кишини боқиши, рўзғор юритишини таъминлаши керак.\nБунинг учун фермердан фаолиятига инновацион лойиҳаларни жалб этиш, ишини янгича йўлга қўйиши, дунё билан бўйлашиш талаб этилади. Энди ана шундай фермер равнақ топади.\nТеглар: қишлоқ ва сув хўжалиги


АҚШда тўрт йўловчи телефонда “динамит” сўзини ишлатгани учун рейсдан қолдирилди\n10:36 / 26.11.2015\nАмериканинг Балтимор шаҳри аэропортида полиция тўрт йўловчини бортдаги қўшни йўловчи аёл улардан бири телефон орқали суҳбатда “динамит” сўзини ишлатгани ҳақида хабар берганидан сўнг рейсдан чиқариб юборди, дея хабар бермоқда The Mail.\nҲодиса 17 ноябрда – Париждаги терактлардан бир неча кун ўтганидан сўнг Чикагога йўл олган Spirit Airlines самолётида бўлиб ўтган. Бу пайтда лайнер учиш-қўниш йўлагидан жой олиб улгурган эди.\nЙўловчилардан бири экипаж аъзоларига юзланиб, у билан бирга кетаётганлар бир неча марта қўнғироқ қилгани ва “инглизчада гаплашмаганини” айтган. У суҳбатдаги BLR ва Dynamite (BLR — Ҳиндистоннинг Бангалор шаҳри халқаро аэропортининг коди) сўзларини пайқаб қолган.\nСамолёт капитани терминалга қайтишга қарор қилган, шубҳа остидаги йўловчи ва унинг уч ҳамроҳи сўроқ қилиниб, сўнгра ҳеч қандай айбловларсиз қўйиб юборилган. “Унинг телефонидан бундай хабар топилмади”, - деди Мэриленд транспорт полицияси бошқармаси вакили Жонатан Грин.


12:08 / 16.06.2019 764 pdf Ўқиш режими + -\n«Расулуллоҳ соллаллоҳу алайҳи васаллам то муъаввизатайни, (яъни «қул аъузу бироббил фалақ» ва «қул аъузу бироббиннас» суралари) нозил бўлгунча жин ва инсоннинг кўзи тегишидан паноҳ сўраб юрардилар. Бу иккиси нозил бўлгач, уларни маҳкам ушлаб, қолганини тарк қилдилар».\n12:10 / 11.06.2019 2145\n12:11 / 18.06.2019 765\nҚўрғошин қалам ёзув чиройли бўлиши учун баъзи ёғочларга ён бериб, ортга қайтади.\nҚўрғошин қалам ёзув чиройли бўлиши учун баъзи ёғочларга ён бериб, ортга қайтади. Сен ҳам гоҳида ортга қайтишдан қўрқма Камситиб сенга зарар берган кимса гоҳида асли яхшилик қилган бўлади.\n460 08:25 / 04.08.2019\n2357 10:05 / 05.07.2018\n2292 14:26 / 02.06.2017\n991 09:59 / 08.03.2019\n59391 11:58 / 10.10.2018\n73044 11:56 / 10.10.2018


“Наманган ҳақиқати”нинг камолоти ва инқирози\n10 декабр 2019, Тошкент вақти: 07:16\nНаманган вилояти ҳокимлиги нашри бўлган “Наманган ҳақиқати” газетаси тарихи салкам 90 йилга бориб тақалади. Газета бўлим мудири, кекса журналист Ғуломжон Акбаровнинг сўзларига қараганда, Намангандаги дастлабки газета “Ишчилар қалқони” номи остида 1918 йил 1 сентябрдан чоп этила бошлаган.\n1919 йил май ойидан газета “Эркинлик” номини олган. Газета коммунистик партия ғояларини халққа етказишни ўз олдига мақсад қилган. Газета кейинчалик “Зарбдор”, “Сталин ҳақиқати” номлари остида нашр этилган. 1958 йилда эса у “Наманган ҳақиқати”га айланган.\nҒ.Акбаровнинг таъкидлашича, ўтган асрнинг 80-йиллари охири ва 90-йиллар бошида газета тиражи 50 минг нусхага етган. Бугун эса “Наманган ҳақиқати” 3424 нусхада босилмоқда.\nЖурналист ва шоир Хайрулла Қосимнинг эътирофича, ҳозир газетада ишлаётганлар орасида истеъдодли қаламкашлар бор. Бироқ Наманган вилояти ҳокимлиги нашри бўлгани учун газетада халқ манфаатини ҳимоя қиладиган, чуқур таҳлилга эга бўлган танқидий мақолалар кам. “Наманган ҳақиқати” тоталитар тузум давридаги нашрлар каби фақат мақтовдан нарига ўта олмаётир.


Бир йилда, бир ердан уч ҳосил | QISHLOQ HAYOTI\n236-26-501974-yil 1-yanvardan chiqa boshlangan\nБир йилда, бир ердан уч ҳосил\nАпрель 21, 2017\tMarks Yusupov\tАгросаноат\tСирдарё вилояти\nМирзаобод тумани Дўнгариқ маҳалласида яшовчи Зокир Маматқулов 20 сотих майдонда иссиқхона барпо этган. Иссиқхона усти ва чор атрофи икки қаватдан плёнка билан ёпилган. Қишда ўтин билан иситилади. Тажрибали деҳқон август ойи охирида саримсоқ пиёз экиб, биринчи ҳосилни декабрь ва январь ойларида йиғиштириб олди. Кейин ҳосилдан бўшаган майдоннинг ярмига бодринг кўчати, ярмига помидор, булғор қалампири уруғларини экди.\nШу тариқа иссиқхонада ҳам мўл бодринг ҳосили, ҳам аҳолига сотиш учун кўчат етиштирилмоқда. Иккинчи ҳосил йиғиштириб олингач эса ялпи майдонга кечки помидор кўчати ва картошка уруғини экиб, улардан ҳам даромад оляпти. Излаганга имкон кенг деганларидек, январь ойида биринчи ҳосил – саримсоқпиёзнинг ўзидан тадбиркор 8 миллион сўмдан кўпроқ даромад олди. Айни вақтда кечки бодринг ва помидор, шунингдек, булғор қалампири кўчатларини пешма-пеш йиғиштириб олиб талабгорларга етказиб бераётир. Бир ердан уч марта ҳосил олаётган миришкорлар оиласи мўъжазгина иссиқхонанинг ўзидан йилига 30-40 миллион сўм қўшимча даромад қиляпти.\nШу маҳаллада яшовчи Норжигит Туротов қишда маҳаллий ўғитни анор жўякларига “шарбат” қилиб оқизади. Кўчатларни кузда кўмиш, баҳорда очиш ишларини ҳам йил қандай келишига қараб, оби-тобида амалга оширади. Суғориш, анор қуртига қарши дорилаш ишларини кўчатларнинг ҳолатига қараб олиб бораётганлиги туфайли, у ҳар йили анордан яхшигина даромад олаётир. Қолаверса, томорқасида анорнинг янги навларини экиб, тажрибада синовдан ўтказади. Талабгор, анорчиликка қизиқувчиларга ҳари йили 3-4 минг кўчат етказиб беради.\nЯнгиовул маҳалласида истиқомат қилаётган Раҳматилла Холмуродов эса узумчи деҳқон сифатида ном қозонган. У томорқасида ҳар йили мўл узум етиштириш билан бирга янги боғ яратувчиларни турли навдаги ток кўчатлари билан таъминлайди. Ўзи барпо этган боғда кишмишдан тортиб, “Ризамат” навигача бор. Шунингдек, томорқасида захкаш тупроқ шароитига мослашган ток кўчатлари ҳам парвариш қилинаётир.\n– Кўчатларини шўрхок майдонга ўзимиз мослаштирдик, – дейди у. – Ерга кўп миқдорда маҳаллий ўғит солиб, уни жўякларга “шарбат” қилиб оқизганимиз боис, шўр икки-уч йилда чекиниб, томорқамиз унумдор ерга айланди. Энг муҳими, узумчиликда кўчатларга вақтида шакл бериб, суғориш, занг ва бошқа касалликларга қарши уларни дорилаш тадбирларини ўз вақтида пухта амалга оширамиз.\nҲа, бу маҳаллаларда томорқадан катта фойда олаётган миришкор деҳқонлар кўпчиликни ташкил этади. Аҳмад Дўстбеков, Усмонқул Ёрқулов, Абдужаббор Назаров, Абдували Қўзибеков каби миришкорлар лимонзор, боғлардан, сабзавот ҳамда кўкатдан мўл ҳосил етиштириб, аҳоли дастурхони тўкинлигига муносиб ҳисса қўшиб келишмоқда. Деҳқончиликнинг ҳадисини олган томорқа эгалари йилига бир ердан икки-уч марта ҳосил олиб, ундан ўртача 10-15 миллион сўм фойда кўришмоқда.\nСЎНГИ ЯНГИЛИКЛАР\tТАШАББУСКОР ТАДБИРКОРЛАРГА ПРЕЗИДЕНТ СОВРИНИ\nДавримизга намуна «Даврон»\nДОНИ ДАРОМАДГА КОН, ПОЯСИ ЕРГА ДАРМОН\nПЕНСИЯ ХАЛҚ БАНКИ ОРҚАЛИ ТАРҚАТИЛАДИ\nҚува хурмо ва бананлари\nФОЙДАЛИ МАНБАЛАР\tO`zbekiston Respublikasi Oliy Majlis Qonunchilik palatasi\nBIZNING MANZIL\tБОШ САҲИФА


ЕР ВА СУВ РЕСУРСЛАРИДАН ОҚИЛОНА ФОЙДАЛАНИШ — КЕЧИКТИРИБ БЎЛМАС ВАЗИФА\nТадбиркорлар ва ишбилармонлар ҳаракати — Ўзбекистон Либерал-демократик партиясидан Ўзбекистон Республикаси Президентлигига номзод Шавкат Мирзиёевнинг сайловолди дастурида ер ва сув ресурсларидан оқилона фойдаланишқишлоқ хўжалигини янада ислоҳ қилиш бўйича устувор вазифа деб белгиланган.\nБу борада замонавий интенсив агротехнологияларни кенг жорий этиш, маҳсулотларни сақлаш инфратузилмасини такомиллаштириш ҳамда чуқур қайта ишлашга алоҳида эътибор қаратилади.\nҲосилдорлиги паст ерларда пахта экишни қисқартириш, сабзавот, дуккакли ва озуқабоп экин майдонларини кенгайтириш, илғор хорижий тажрибаларни қўллаган ҳолда, юқори технологияга асосланган интенсив боғ ва узумзорлар барпо этиш билан биргаликда олиб борилади.\nМасалан, кейинги йилларда Сурхондарё вилоятида пахта ҳосилдорлиги пастлигича қолиб, фермер хўжаликларининг иқтисодий аҳволи йилдан-йилга ёмонлашаётгани кузатилмоқда. Томорқалардан фойдаланиш ҳам талаб даражасида эмас. Ваҳоланки, Сурхондарё вилоятининг тупроқ-иқлим шароитида февраль ойидан бошлаб бемалол 3 марта ҳосил олиш имкони бор.\nШунинг учун яқинда ҳукуматнинг тегишли қарори билан 2017-2019 йилларда тупроқ унумдорлиги паст ерлар ҳисобидан ушбу ҳудуднинг қарийб 27 минг гектар пахта ва 5000 гектар ғалла майдонларини қисқартириш белгиланди. Ушбу майдонларда сабзавот ва мева етиштирилади, интенсив боғ ва токзорлар барпо этилади, иссиқхоналар ташкил қилинади. Натижада қишлоқ хўжалиги маҳсулотларини чуқур қайта ишлаш ҳажми кескин кўпайиб, қўшимча қийматли экспортбоп маҳсулотлар тайёрланади. Хусусан, 2019 йилга келиб вилоятда пахта етиштириш 64,8 минг тоннага қисқариб, 264 минг тоннани ташкил этади. Донли экинлар етиштириш 20,6 минг тоннага кўпайиб, 474 минг тоннага етади. Картошка етиштириш 52 минг тоннага кўпаяди ва 118 минг тоннага чиқади. Сабзавот етиштириш кўрсаткичи 390 минг тоннагача кўпайиб, 890 минг тоннагача ошади. Мева етиштириш 60 минг тоннага кўпайиб, 172 минг тоннага етади. Озуқабоп экинлар етиштириш деярли икки баробар — 60 минг тоннага ўсади ва 125 минг тоннани ташкил этади. Бошқа экинларни етиштириш 27 тоннага ошиб, 182 минг тоннага бориши мўлжалланмоқда. Бундан ташқари, 8770 гектар майдондаги эски ва самарасиз боғлар ва узумзорларни кесиш, уларнинг ўрнида сабзавот-полиз экинлари, картошка, интенсив боғлар ва узумзорларни жойлаштириш режалаштирилмоқда.\nМаълумки, илгари юртимизнинг ёғ-мой ишлаб чиқариш соҳаси корхоналари асосий эътиборни пахта ёғи ишлаб чиқаришга қаратган бўлса, бугун кунгабоқар, соя, махсар ёғлари ишлаб чиқариш ҳажмини кўпайтирмоқда. Шу муносабат билан кунгабоқар ва бошқа мойли ўсимликлар етиштириладиган экин майдонларини кенгайтириш чора-тадбирлари доирасида Сурхондарё вилоятида 2019 йилга бориб мойли ўсимликлар етиштириш ҳозирги 300 тоннадан 5,5 минг тоннагача кўпайиши кутилмоқда. Яна бир эътиборли жиҳати, мамлакатимиз жанубида пахта етиштириш майдони яқин уч йил ичида 26,8 минг гектарга қисқаришига қарамай, ингичка толали пахта навлари майдонларини босқичма-босқич кенгайтириш, мавжуд пахта тозалаш заводларини ингичка толали пахта навлари хом ашёсини қайта ишлашга ихтисослаштириш назарда тутилмоқда.\nШавкат Мирзиёев томонидан белгиланган ушбу тадбирларнинг амалга ошиши, албатта, аҳолининг манфаатдорлиги ошиши ва даромади янада кўпайишига олиб келади. Сурхондарё вилоятидаги бу илк тажриба муваффақият қозонса, бошқа вилоятларда ҳам ҳаётга тадбиқ қилинади.\nПартия томонидан Ўзбекистон Республикаси Президентлигига номзод сифатида кўрсатилган Шавкат Миромонович Мирзиёев сайловолди дастури шиорларидан бири: “Битта мақсад бизни бирлаштиради, у ҳам бўлса: Ватанимиз тараққиётидир!” Бу эзгу мақсад юртимиз эртасида ўз инъикосини топсин, мамлакатимиз келажакда дунёнинг энг тарраққий топган давлатлари қаторида ўз муносиб ўрнига эга бўлсин деганлар биз, сурхондарёлик фермерлар томонидан қўллаб-қувватланаётган ушбу номзод учун овоз беришларига чақирамиз.